qundao/data-zh-poetry huggingface dataset:
星轺驿
作者：高叔嗣
朝代：明

万山诘曲此孤亭，远客西行暂所经。生事不堪头早白，世情无赖眼常青。深林落日凭轩望，乱叶吟风隔坐听。寄谢蔚罗当日者，高飞今已入冥冥。
星轺驿雨中别林八南还
作者：高叔嗣
朝代：明

驿外阴云合，窗中宿雨含。深岩龙自斗，险路马能谙。短发星星甚，长愁日日堪。休将南望泪，归傍二亲谈。
春夕同李考功道旧
作者：高叔嗣
朝代：明

下马春庭夕，明灯夜雨深。人多新岁感，日有故园心。磨灭名题柱，凄凉卖赋金。十年同省旧，谁念各如今。
春夕同李考功道旧
作者：高叔嗣
朝代：明
体裁：五言律诗

下马春庭夕，明灯夜雨深。人多新岁感，日有故园心。磨灭名题柱，凄凉赋卖金。十年同省旧，谁念各如今。
春日行
作者：高叔嗣
朝代：明

大堤花欲然，芳郊草不歇。冶服谁家子，良辰争驰突。宝剑本侯家，金鞭自侠窟。共矜百金装，相夸千里骨。云散欢未终，月明还城阙。朱门徒御稀，青楼歌管发。倡女尽朱唇，贵主俱鬒发。衣向车中更，烛从坐上没。谁论墙东生，白面羞干谒。
晓出前林
作者：高叔嗣
朝代：明

理栉听鸣禽，搴帷望朝旭。快然登前林，烟芳纷满瞩。秋晴带余阴，夜雨生新绿。道胜绝纷华，情惬关幽独。在天羡白云，凌风慕黄鹄。赏心久已违，感此劳中曲。
晓出前林
作者：高叔嗣
朝代：明
体裁：古风

理栉听鸣禽，搴帷望朝旭。快然登前林，烟芳纷满瞩。秋晴带馀阴，夜雨生新绿。道胜绝纷华，情惬关幽独。在天羡白云，凌风慕黄鹄。赏心久巳违，感此劳中曲。
晓起
作者：高叔嗣
朝代：明

惆怅空堂晓，萧条秋气阴。悬窗对疏雨，落叶满重林。长往怀仙事，端居养道心。谁知岁复晚，高志莫能寻。
晓还城休左氏庄
作者：高叔嗣
朝代：明

与君枕堤口，共结东城庐。日出苍林背，回看十里馀。柴门通大道，村巷隔平墟。主人心无事，见客头未梳。累言惟农务，一饭但园蔬。方当数来往，肯为容篮舆。
晚出曹门北道
作者：高叔嗣
朝代：明

晚日郊关迥，寒冬筋骨劳。不知临旷野，何事走平皋。斜路孤村引，空园乱木高。岁阑今去卧，谁认在蓬蒿。
晚出都门登寺閤
作者：高叔嗣
朝代：明

柳叶桃花雨夜干，今年寒食在长安。淹留不为依双树，蹭蹬合应笑一官。行出都门常日暮，到来客舍已春阑。芳菲满眼心无奈，祇上毗卢閤上看。
晚步
作者：高叔嗣
朝代：明

出门还自笑，复此欲谁亲。惆怅村头树，归来路口人。风声兼乱叶，日气抱游尘。岂不躬耕苦，东看是有莘。
晚趋忻口
作者：高叔嗣
朝代：明

云峰聊极目，立马独愁心。岂直关山远，其如雨雪深。笳声先入夜，边气迥生阴。畴昔长征意，蹉跎力不禁。
权店晚行
作者：高叔嗣
朝代：明

孤城吹角罢黄昏，归马萧萧向驿门。衰柳更添霜后色，残流初耗雨余痕。求田未果青山愿，出守仍衔紫禁恩。转入乱峰行不进，投身空馆寂无言。
次韵田水南见过之作
作者：高叔嗣
朝代：明

夜雪连穷巷，朝来片日晖。故人停驷马，问我掩双扉。自出知谁是，相看能尔稀。家僮酿酒熟，猎伴射禽归。草具成宾馔，木绵对客衣。岁寒心不浅，日暮意难违。客兴催花发，农功候鸟飞。期君前浦泮，预指钓鱼矶。
武城漕河逢张使君忆考功旧寮
作者：高叔嗣
朝代：明
体裁：五言律诗

岸坼留馀照，舟行称晚风。归心千里倦，行役一时同。置酒沧波上，停桡绿树中。思君如河水，何日不朝东。
毗卢閤上同伍畴中诸公西望
作者：高叔嗣
朝代：明

客来常一上，对此西山平。向夕檐楹立，凭空閤道行。杨花飞暮野，雨色动春城。却恋同携手，都忘羁旅情。
毗卢阁同伍畴中诸公西望
作者：高叔嗣
朝代：明
体裁：五言律诗

客来常一上，对此西山平。向夕檐楹立，凭空阁道行。杨花飞暮野，雨色动春城。却恋同携手，都忘羁旅情。
汉江春日
作者：高叔嗣
朝代：明

汉皋微雨点人衣，江路南冲雁北归。寓目不堪愁远涉，投身方自愧高飞。缆牵蘅杜多春气，船泊云霞变夕晖。未许笠蓑同楚父，来逃荣禄守渔矶。
沁州张源铺
作者：高叔嗣
朝代：明

去国三年意，还家此日心。天寒客路永，日暮众山深。沙塞人偏老，风霜马不禁。如何更万里，投迹楚江阴。
灵石山行
作者：高叔嗣
朝代：明

长路天俱远，高山日易昏。强余疲马意，垂首恋君恩。
王元玉偕邓应和见过时元玉将北上
作者：高叔嗣
朝代：明
体裁：五言律诗

霜落岁方晏，田园空复情。念君重离别，邀客到茅荆。晚日农夫语，秋天鸿鹄鸣。坐中问畴昔，无事解朝缨。
生日
作者：高叔嗣
朝代：明
体裁：古风

年往望空除，时来循虚至。明两无留晷，吹万有逸气。我行淹一周，兹辰适再值。束发岁更七，算齿纪将二。少怀沧洲心，壮损青霞志。淮禽终异化，魏瓠始同弃。五游存予欢，三费亡吾忌。达生庶不疚，乘流随所寄。
生日
作者：高叔嗣
朝代：明

年往望空除，时来循虚至。明两无留晷，吹万有逸气。我行淹一周，辰适再值。束发岁更七，算齿纪将二。少怀沧洲心，壮损青霞志。淮禽终异化，魏瓠始同弃。五游存予欢，三费亡吾忌。达生庶不疚，乘流随所寄。
由关子岭发兵入绵上
作者：高叔嗣
朝代：明
体裁：五言律诗

儒衣曾事主，羽檄且徵军。敢奋一朝画，而邀百战勋。深山连古木，落日断黄云。愁思荒村夕，诛求不忍闻。
病起偶题
作者：高叔嗣
朝代：明

空斋晨起坐，欢游罢不适。微雨东方来，阴霭倏终夕。久卧不知春，茫然怨行役。故园芳草色，惆怅今如积。
登真定大悲阁
作者：高叔嗣
朝代：明
体裁：古风

关山千馀里，平分南与北。临路两悠悠，客子情何极。青山地北横，白日天南落。欲缓故园思，聊凭最高阁。
省中春夕
作者：高叔嗣
朝代：明
体裁：五言律诗

纤月升庭树，柔风动四荣。坐窥宿鸟至，微悦触幽情。南国流莺满，西郊春草生。归欤假羽翼，长路起遐征。
省阁率尔题寄同怀
作者：高叔嗣
朝代：明
体裁：五言排律

下车春草歇，掩阁夏云深。情以轩裳倦，愁缘节候侵。讼庭白鹤毳，廨宇碧山岑。乘夕恣□屧，凭高敞郁襟。连天通汉水，多雨暗枫林。畏鹏非前志，为鹏想壮心。越乡谁不感，题此继庄吟。
秋夕
作者：高叔嗣
朝代：明
体裁：古风

问年有短发，逐世无长策。日巳远人徒，秋方卧阡陌。天高星流火，夜久月生魄。万形观此化，四运愁相迫。身非塞北翁，情是周南客。聊齐得丧心，安此留滞迹。
秋夕忆兄
作者：高叔嗣
朝代：明

一树秋风落渐多，高天窥鸟莫双过。欲将远字愁难送，正把新诗闷自歌。云外楚山移使节，雨中梁苑对耕蓑。柴门此日谁怜病，情极湘江万里波。
秋夜直省中
作者：高叔嗣
朝代：明

鹊绕瞻阶树，鸡栖入省台。蒙烟仙署合，悬月琐闱开。伏枕南天远，听笳北地哀。潘生应发变，司马倍肠回。为木同先伐，积薪异后来。无言秋夜永，申旦自徘徊。
秋情
作者：高叔嗣
朝代：明

凉风吹庭树，萧然已暮秋。岁运空云往，客行胡久留。良时每易失，微志果难求。余光傥可积，但恐成山丘。
秋日赠别诸进士
作者：高叔嗣
朝代：明
体裁：五言律诗

别馆敞秋晴，离延荡客情。致身付公等，分手使人惊。阳鸟迎霜动，阴虫候夕鸣。赠言何以叹，虚薄丑吾生。
秋郊雨后
作者：高叔嗣
朝代：明

空阔容秋望，虚徐步晚曛。夷门新夜雨，太室半晴云。犊放前王地，身闲野客群。鸟来幽兴惬，谁语遣相闻。
移树道上
作者：高叔嗣
朝代：明

春园就芜秽，杂树生蒙密。不知雨露功，长养何多术。娑婆使人怜，斩伐终余恤。乘时聊徙植，于以托吾室。交生两相当，列映直如一。转令门巷新，遂放鸡豚出。修修原上风，团团村边日。纷吾本蹇劣，兼尔抱忧疾。敢学成都桑，而谋荆州橘。愿及垂阴成，初志傥此毕。
移树道上
作者：高叔嗣
朝代：明
体裁：古风

春园就芜秽，杂树生蒙密。不知雨露功，长养何多术。婆娑使人怜，斩伐终余恤。乘时聊徙植，于以托吾室。交生两相当，列映直如一。转令门巷新，遂放鸡豚出。修修原上风，团团村边日。纷吾本蹇劣，兼尔抱忧疾。敢学成都桑，而谋荆州橘。愿及垂阴成，初志傥此毕。
答谷司仆见问
作者：高叔嗣
朝代：明

幸自返中园，非关逃微禄。方因疾病余，黾勉供樵牧。春至东郭田，夏来北林木。时从远原上，日纵平郊目。野老逢与言，道书间能读。何为共世人，无事相追逐。劳君问出处，日暮掩茅屋。
简子阳廷评
作者：高叔嗣
朝代：明

终日祇缘此，微官奈若何。世情堪叹息，身计任蹉跎。客鬓凉风早，乡心夜雨多。故交谁复在，无厌数来过。
简袁永之狱中
作者：高叔嗣
朝代：明

本同江海人，俱为轩冕误。子抱无妄忧，余有多言惧。昔来始青阳，今此已白露。岂乏速进阶，苟得非余慕。罪至欲何言，直以愚慵故。众女竞中闺，独退反成怒。追诵古时人，蒙冤谁能诉。皇心肯照微，与子齐归路。
简袁永之狱中
作者：高叔嗣
朝代：明
体裁：古风

本同江海人，俱为轩冕误。子抱无妄忧，余有多言惧。昔来始青阳，今此巳白露。岂乏速进阶，苟得非余慕。罪至欲何言，直以愚慵故。众女竞中闺，独退反成怒。追诵古时人，蒙冤谁能愬。皇心肯照微，与子齐归路。
自承天进船暮至潜江寄郭舜符
作者：高叔嗣
朝代：明
体裁：古风

汉渚雨声声，日暮愁客心。楚山云雾多，其奈客行何。时时登岸览风物，往往张帆去超忽。泱漭江流雨正添，蒙茸春树日催发。兹行岂是乘桴意，欲遣虚舟随所至。生平本是江海人，终朝遂谙鱼鸟事。投札乡园报所思，搴芳欣及仲春时。顿忘异国劳行役，但阙同心废赏期。
至日晋府拜朝同曹仲礼
作者：高叔嗣
朝代：明

王庭肃穆映朝晖，圭景才长暖力微。此日预沾新岁酒，同时应认旧朝衣。暂开宫殿陪仙仗，端望云霄拜帝闱。不到边城时作吏，向来恩遇未知稀。
至日省中
作者：高叔嗣
朝代：明

惯逐官僚后，欣逢郊礼嘉。蒙恩赐冬假，拜手庆年华。暂亦休朝马，闲唯待暮鸦。人言郎署好，毕竟未如家。
至苏山门
作者：高叔嗣
朝代：明
体裁：五言绝句

高尚心徒在，良游今始能。名山无俗侣，日暮亟攀登。
至苏门山
作者：高叔嗣
朝代：明

空山暑气少，临水夏云多。照影人将老，愁心在夕波。
荅谷司仆见问
作者：高叔嗣
朝代：明
体裁：古风

幸自返中园，非关逃微禄。方因疾病馀，黾勉共樵牧。春至东郭田，夏来北林木。时从远原上，日纵平郊目。野老逢与言，道书閒能读。何为共世人，无事相追逐。劳君问出处，日暮掩茅屋。
行至车骑关河南界尽处与亲知别
作者：高叔嗣
朝代：明

山河未可尽，行处与春长。驿路沙俱白，关门柳欲黄。亲知还自反，离别各相望。且缓征车发，中心恋故乡。
被言后作
作者：高叔嗣
朝代：明

高材多负忧，洁身易招累。余生本顽疏，何取当年忌。守官郎署间，恒若临高坠。分过每自惊，名微久知愧。中岁反故丘，三载甘斥弃。秉操苟不坚，出处成二致。复此还京邑，长路果颠踬。赫赫明圣朝，贤俊骈足次。悬爵待天庭，但非通时器。人言敢谁尤，默默伤夙志。
褫亭闻边事用壁间李川甫韵川甫大梁人
作者：高叔嗣
朝代：明

北来烽火震边州，春兴无聊客鬓秋。得丧此身真是马，姓名与世任为牛。晴天乱雪吹空壑，落日黄云暗道周。但有乡心随处似，题诗人满驿前楼。
襄县城东即事
作者：高叔嗣
朝代：明

春晴汝岸曲，夜雨襄祠东。日出冥濛雾，天垂断续虹。关梁临水闭，驰道与山通。旦夕龙舆度，千城望幸中。
西园再酬谷子延
作者：高叔嗣
朝代：明
体裁：五言律诗

茅屋还相见，冬郊那可闻。荒城连冻浦，落照与寒云。远树行时倚，归途到处分。留君终日语，犹自日思君。
观游人
作者：高叔嗣
朝代：明

大道通游游，倾邑出车马。玉管移高堂，金鞭临旷野。尽踏芳草中，时歌花树下。浩荡春思盈，留连莫愁写。回看岩石间，憔悴躬耕者。
许州城南道行酬左君舜齐招隐之句
作者：高叔嗣
朝代：明
体裁：五言律诗

微阳稍晴曙，新雨被山川。芳树交生道，春流灌注田。耦耕本夙志，驱役乃兹牵。未觉江湖远，投身窃自怜。
谒海上人相
作者：高叔嗣
朝代：明
体裁：古风

京邑驱匹马，日有尘沙颜。清晨整巾帻，时叩高僧关。白日照仙阁，晴云满空山。相看偶一笑，念此客心閒。富贵不可求，余将从此还。
谢病后初朝
作者：高叔嗣
朝代：明
体裁：五言律诗

旧识趋朝路，重来谒帝廷。出门听晓漏，立马望春星。拙病身仍在，霸栖志少宁。盛时谁不恋，终日忆山坰。
谷司仆田黄门诸公见过
作者：高叔嗣
朝代：明

山林高士驾，鸡黍野人心。不避家贫馔，难忘岁暮寻。寒城云际拥，晴树雪中深。谁念平生意，幽栖独至今。
赋得峄山碑送李明府
作者：高叔嗣
朝代：明
体裁：五言律诗

秦皇千载后，峄岭尚遗碑。断石青山路，孤城沧海湄。萧条馀霸气，磨灭想雄辞。君到鸣琴暇，应多吊古思。
赴晋渡黄河
作者：高叔嗣
朝代：明

王程不可缓，去此故园难。晚日临晴渚，秋风动早寒。山田十亩废，蓬鬓几丝残。顾影真成笑，驰驱为一官。
送仲实黄门扶侍还固始
作者：高叔嗣
朝代：明
体裁：五言律诗

一路通淮水，从亲千里馀。到门系舟楫，登岸启园庐。洲富十头橘，溪深盈尺鱼。明光待起草，且莫赋閒居。
送别家兄张掖门时谪开州
作者：高叔嗣
朝代：明

垂泣一相送，临途无限情。功名何物是，流落此心惊。梦里窥乡树，愁边滞帝城。终朝谁复语，犹去恋尘缨。
送别德兆武选放归
作者：高叔嗣
朝代：明

燕郊秋已甚，木叶乱纷纷。失路还为客，他乡独送君。罢归时共惜，弃置古常闻。莫作空山卧，令人望白云。
送别永之
作者：高叔嗣
朝代：明
体裁：古风

怜君方迁戍，况我婴愁疾。一别若流云，相从竟何日。平生托交游，弱冠弄篇帙。书愿藏名山，功期铭石室。安知事不就，跌宕情如一。巳矣复谁陈，今亦返蓬荜。
送别永之
作者：高叔嗣
朝代：明

怜君方迁戍，况我婴愁疾。一别若流云，相从竟何日。生平托交游，弱冠弄篇帙。书愿藏名山，功期铭石室。安知事不就，跌宕情如一。已矣复谁陈，今亦反蓬筚。
送别萧司勋
作者：高叔嗣
朝代：明

柴门夜语罢，惆怅出前林。晓日孤村映，秋风落木深。别来生白发，归去换思心。还复茅檐下，朝朝鸟雀吟。
送别萧司勋
作者：高叔嗣
朝代：明
体裁：五言律诗

柴门夜语罢，惆怅出前林。晓日孤村映，秋风落木深。别来生白发，归去换愁心。还复茅檐下，朝朝鸟雀吟。
送大宗伯介溪公南都十二韵
作者：高叔嗣
朝代：明

露板承欢渥，天书拜宠灵。春官典邦礼，风后佐王庭。出入登三事，遭逢起一经。持衡人莫眩，讲殿帝亲听。妙思黄华句，雄篇绣补铭。龙文生赤汗，鸾翮奋青冥。暂枉神都远，同追祖帐停。二京分化理，八座备仪形。仙棹花催发，官途柳为青。微生荷剪拂，孤迹困飘零。空谢伸眉日，多愁短发星。公还众所祝，强饭念朝廷。
送抑之侍御谪兴国
作者：高叔嗣
朝代：明

别离无奈客心烦，直道南迁荷主恩。临路加餐好自爱，平居握手更何言。连山楚雨迷官舍，隔县乡音认故园。君到江州定回首，同游霄汉几人存。
送皇甫博士重补曲周
作者：高叔嗣
朝代：明

辞邑初耽寂，攻诗每晏居。贫家满坐客，闭户一床书。襆被情何忝，腰章意已疏。问君趋府处，高兴复何如。
送管平田先生颁封秦府归省
作者：高叔嗣
朝代：明

五等周分国，三王汉世家。日闻敦帝族，时见遣皇华。剪土仍鹑首，疏邦自犬牙。秦关通使节，灞水渡征车。过邑恩难屡，堂登礼更嘉。何如北山客，行役动长嗟。
送管平田先生颁封秦府归省
作者：高叔嗣
朝代：明
体裁：五言排律

五等周分国，三王汉世家。日闻敦帝族，时见遣皇华。剪土仍鹑首，疏邦自犬牙。秦关通使节，灞水渡征车。过邑恩难屡，登堂礼更嘉。何如北山客，行役动长嗟。
送陈永和钧改官之真定学曩府君教处
作者：高叔嗣
朝代：明

厌事尝疑抛县印，之官又见向儒宫。城临沱水新桥在，路绕恒山旧驿通。乍到士人应认姓，试询父客几成翁。经中更废蓼莪讲，坐处青毡恨颇同。
送陈秉中之吴
作者：高叔嗣
朝代：明
体裁：五言律诗

燕蓟子兮袂，吴门千里游。风期夙不殒，雨散使人愁。目送青山断，心驰沧海流。音容如可假，梦寐一相求。
途中忆樊少南便别行至安肃县作
作者：高叔嗣
朝代：明
体裁：五言律诗

驱马一相见，悠悠难再逢。客心春夜月，官舍白沟钟。不免微名累，其如多病慵。空临南北路，愧此平生踪。
逢李淮安
作者：高叔嗣
朝代：明

怅别各千里，忽逢指寸心。明镫不自意，故国乃相寻。寒馆鸣秋雨，高城结暮阴。胡为畴昔愿，江海尚如今。
避雨五巉山
作者：高叔嗣
朝代：明

鸣雨断还续，连山下复高。疏慵元自惯，登顿为谁劳。问馆投身促，防崖著足牢。客程怜若此，终念反林皋。
酬左舜齐林中冬夕见寄之作二首
作者：高叔嗣
朝代：明

霜叶落渐空，暝鸟飞俱罢。出门岁已阑，倚树人方暇。映月眺烟郊，了自见茅舍。下有饭牛朋，商歌满初夜。携手自京都，归心乃畴昔。岂不恋明恩，久持金门戟。今日故园身，残岁空堂夕。含情亦何言，尘耒挂东壁。
酬左舜齐林中冬夕见寄之作二首·其一
作者：高叔嗣
朝代：明

霜叶落渐空，暝鸟飞俱罢。出门岁已阑，倚树人方暇。映月眺烟郊，了自见茅舍。下有饭牛朋，商歌满初夜。
酬左舜齐林中冬夕见寄二首·其一
作者：高叔嗣
朝代：明
体裁：古风

霜叶落渐空，暝鸟飞俱罢。出门岁巳阑，倚树人方暇。映月眺烟郊，了自见茅舍。下有饭牛朋，商歌满初夜。
酬左舜齐林中冬夕见寄二首·其二
作者：高叔嗣
朝代：明
体裁：古风

携手自京都，归心乃畴昔。岂不恋明恩，久持金门戟。今日故园身，残岁空堂夕。含情亦何言，尘耒挂东壁。
酬蔚士量见过
作者：高叔嗣
朝代：明

勿以归来早，其如疾病何。朝朝故园里，寂寂古城阿。自入深林牧，闲当大道歌。知非蒋生径，求仲尔来过。
量移湖南用文谷韵
作者：高叔嗣
朝代：明

岁暮边隅客，归来见此身。马蹄穿欲尽，虎穴到为邻。漳水经涂旧，湘潭去路新。我生岂断梗，逐处任飘沦。
阳曲湾作二首
作者：高叔嗣
朝代：明

闲庭芳草日分长，疏雨高槐夏转凉。一片乡心千里目，青山无数晚苍苍。胡天杳杳夏吹风，凉雨濛濛夜已空。梦入梁园樵采路，觉来身在戍楼中。
阳曲湾作二首·其一
作者：高叔嗣
朝代：明

闲庭芳草日分长，疏雨高槐夏转凉。一片乡心千里目，青山无数晚苍苍。
阳曲湾作二首·其二
作者：高叔嗣
朝代：明

胡天杳杳夏吹风，凉雨濛濛夜已空。梦入梁园樵采路，觉来身在戍楼中。
雨中简子仁员外
作者：高叔嗣
朝代：明
体裁：古风

积雨旷朝暮，层城苦沈沈。端居谁与言，抱此怀人心。一为轩冕拘，遂使名迹侵。长愧玄豹姿，隐雾南山岑。君通微妙理，伫想开尘襟。
雨后有怀子延
作者：高叔嗣
朝代：明
体裁：五言律诗

骤雨新秋晚，微晴墟落间。悠然抱藜杖，率尔倚柴关。空壑才容水，流云故满山。遥知城市里，应羡此身閒。
雨后有怀子延
作者：高叔嗣
朝代：明

骤雨新秋晚，微晴墟落间。悠然抱藜杖，率尔倚柴关。空壑才容水，流云故满山。遥知城市里，应羡此身闲。
雨后柏井同方体易
作者：高叔嗣
朝代：明

疏馆余晴片日晖，阴移高树晚凉微。自窥水槛人将老，转念山扉客未归。天畔绿虹临户映，风回白雨过村稀。荒庭一醉拚君共，呼取村醪兴莫违。
霍开府载酒见过
作者：高叔嗣
朝代：明

列坐青郊映，容门画戟雄。晴原猎骑外，春草舞筵中。玉佩邀皆至，金尊狎与同。无将灌园意，错讶楚三公。
题东门壁
作者：高叔嗣
朝代：明

试走夷门道，徘徊念此身。抱关空有客，虚左竟何人。
饮任文选宅
作者：高叔嗣
朝代：明
体裁：五言律诗

敢谓齐年齿，常嗟抱夙心。文章知汝在，交契为谁深。华屋春灯艳，层城夜柝沉。赖蒙终夕话，客路一开襟。
驾出
作者：高叔嗣
朝代：明

帝出南郊日，言观黄屋尊。选神役风伯，徙乐具《云门》。驰道青阳丽，斋宫紫气屯。九朝祠礼秘，归待从臣论。
□顾使君东亭隔帘观竹下舞妓
作者：高启
朝代：明

美人竹下舞，醉看隔帘栊。仿佛瑶台子，游戏绿云中。玉钩正荡月，罗袖忽惊风。莫跨青鸾去，尊前乐未终。
一窗秋影
作者：高启
朝代：明
体裁：五言律诗

修竹与疏桐，秋阴接桂丛。并生金井侧，同映绮疏中。隐匿才笼雾，交横忽飐风。不须怀故馆，月落并成空。
丁令威宅
作者：高启
朝代：明
体裁：七言律诗

令威作仙上天去，旧宅留在青山阿。千年宅废但遗井，何处更闻华表歌。南陌黄尘足去客，东流碧海绝回波。鹤归重览应惆怅，地上丘坟今又多。
丁孝廉惠冠巾
作者：高启
朝代：明

知试山人服，冠巾远寄重。佳名因子夏，旧制学林宗。裹映秋吟鬓，欹宜晚醉容。朝簪今已解，期上华阳峰。
丁孝廉约中秋泛舟予过娄东竟留饮孙卿池上
作者：高启
朝代：明
体裁：七言绝句

拟向江潭夜放舟，却成骑马习池游。但逢有酒皆堪醉，月色初无两漾秋。
丁山人清越轩
作者：高启
朝代：明
体裁：古风

夏雨濯高绿，氤氲冒兹轩。微凉洒林表，沉色泛溪源。羡子耽独赏，惭予婴众喧。披襟一萧散，忆在郭西园。
丁校书见招晚酌
作者：高启
朝代：明

正坐羁愁不自聊，远烦舟楫暮相邀。江悬落日犹三尺，风折垂杨定几条。流水入花村杳杳，幽人对酒屋翛翛。此乡不得君同客，应是春来更寂寥。
丁校书见招晚酌
作者：高启
朝代：明

正坐羁愁不自聊，远烦舟楫暮相邀。江悬落日犹三尺，风折垂阳定几条。流水入花村杳杳，幽人对酒屋翛翛。此乡不得君同客，应是春来更寂寥。
万木堂为毗陵卞公礼赋
作者：高启
朝代：明
体裁：七言律诗

林隐高堂万木青，森然玉立势亭亭。春风送暖花连砌，秋雨生凉叶满庭。坐爱繁阴帘半捲，卧听灵籁户深扃。斧斤未许来樵采，要养长材献大廷。
三贤堂
作者：高启
朝代：明
体裁：古风

吾邦古名藩，出守皆时贤。有唐三使君，风流最能传。韦公既前蹈，刘白乃后连。政成属时康，民瘵各已痊。良辰极游会，消摇若神仙。画戟卫高馆，彩舟漾平川。晨移閒斋桧，夕赏华池莲。逸韵迈群流，岂将文墨牵。至今郡中人，犹想布治年。时事屡变易，遗祠委榛烟。湖山少清气，草木空馀妍。嗟我生苦迟，无由厕宾筵。殷勤展夙慕，载咏西楼篇。
三高祠·其一
作者：高启
朝代：明
体裁：七言绝句

功名不恋上将军，一舸归游笠泽云。载去西施岂无意，恐留倾国更迷君。
三高祠·其二
作者：高启
朝代：明
体裁：七言绝句

洛阳忽忆脍鲈肥，便趁秋风问钓矶。犹恨季鹰归未早，不邀二陆共船归。
三高祠三首·范蠡
作者：高启
朝代：明

功成不恋上将军，一舸归游笠泽云。载去西施岂无意，恐留倾国更迷君。洛阳忽忆鲙鲈肥，便趁秋风问钓矶。犹恨季鹰辞未早，不邀二陆共船归。鸭群无食水田荒，风雨孤篷载笔床。犹有新诗惊太守，醉中挥翰木兰堂。
三鸟
作者：高启
朝代：明
体裁：古风

三鸟生异林，相逢偶同飞。各矜好毛羽，吟弄朝阳辉。惊风动地至，群飞各乖违。一翔入云天，一落陷虞机。一止野田间，蓬蒿郁相依。啄啄有馀粟，岁晏谅不饥。犹惧雪霜侵，啁啾独鸣悲。我行见此鸟，相对发叹歔。当知皇天仁，偏恤尔陋微。视陷宜省畏，瞻高勿贪希。田间适本性，舍此欲何归。
上已有怀
作者：高启
朝代：明
体裁：七言律诗

春寒浑未减征衣，愁对佳辰坐掩扉。江上琴书留滞久，水边车马祓除稀。閒园细雨梨花落，废苑平芜燕子飞。欲觅兰亭会中友，几人迁谪未能归。
上巳有怀
作者：高启
朝代：明

春寒浑未减征衣，愁对佳辰坐掩扉。江上琴书留滞久，水边车马祓除稀。闲园细雨梅花落，废苑平芜燕子飞。欲觅凉亭会中友，几人边谪未能归。
上留田
作者：高启
朝代：明
体裁：乐府曲辞

有弟兄不见怜，上留田。行泣念彼先人，上留田。弟寒衣不蔽身，上留田。兄富出乘华轩，上留田。死而棺椁不全，上留田。他人为葬古原，上留田。我行见此孤坟，上留田。白杨一何翻翻，上留田。人生孰无弟昆，上留田。尔独大义不敦，上留田。邻人之歌悲不可闻，上留田。
不寐怀徐记室
作者：高启
朝代：明
体裁：五言绝句

斋寒掩孤烛，城远沈双杵。忆尔忽长吟，惊散床头鼠。
不见花
作者：高启
朝代：明
体裁：七言绝句

看花无计作閒身，尘土馀杭暗度春。不见花开莫惆怅，花飞还得免愁人。
不见花
作者：高启
朝代：明

看花无计作闲身，尘土余杭暗度春。不见花开莫惆怅，花飞还得免愁人。
与亲旧饮散出抵城西客舍赋寄
作者：高启
朝代：明
体裁：七言绝句

吴王废苑草青青，一骑今朝发野亭。谁道别君行路远，去时人醉到时醒。
与会稽张宪报恩寺遇风雨联句
作者：高启
朝代：明
体裁：古风

盲风簸天兴，冻雨翻海泻。鱼虾落半空，蛟龙�中野。势吞九河黄，功润千里赭。怒疑决沙囊，振讶摧屋瓦。横行天兵驶，大笑电女哆。乾坤发生多，道路暍死寡。潦涨涛涌川，旱去烟灭野。谷号竟谁嘘，木撼不自把。神灵正恍惚，造化非苟且。初占月离毕，又骇泗没社。必变其圣乎，弗迷惟舜也。阴岑气如炊，高叶声若打。阳乌韬不见，乾鹊噤皆哑。重翳晦复明，馀点歇还洒。虽悦灌园人，应愁渡江者。侍王笑楚赋，及我惭周雅。避思泰山颠，战忆昆阳下。雄夫匕易失，吝士盖难假。既沾想大田，广庇思巨厦。桔槔向晚停，纨扇未秋舍。乱号官私蛙，莫辨去来马。卧惊浪喧耳，归思泥没踝。勿忧卷茅屋，且喜憩兰若。民期岁有登，国荷天锡嘏。沛泽宜载歌，新篇试姑写。
与侄常游东庵
作者：高启
朝代：明
体裁：七言律诗

水树围庵绿几层，阴中敲户昼登登。十年重到犹为客，半日才閒且访僧。旧履尘生趺后席，乱幡风飐供馀灯。高斋对作忘言坐，此事堪怜汝亦能。
与侄常游东庵
作者：高启
朝代：明

水树围庵绿几层，阴中敲户昼登登。十年重到犹为客，半日才闲且访僧。旧履尘生趺后席，乱幡风纮供余灯。高斋对作忘言坐，此事堪怜汝亦能。
与内兄周思齐思义同过僧浩西斋夜酌
作者：高启
朝代：明
体裁：古风

雨过月在花，疏钟闭襌舍。幽僧与逸人，对酌明灯下。园树稍辞春，池蛙正鸣夜。嘉会莫蹉跎，流年易倾谢。
与内弟周思敬晚过雁荡僧舍
作者：高启
朝代：明
体裁：七言绝句

同过溪桥日欲晡，远林残叶似栖乌。照公院里堪留宿，已有梅花有酒无。
与内弟周思敬晚过雁荡僧舍
作者：高启
朝代：明

同过溪桥日欲晡，远林残叶似栖乌。照公院里堪留宿，已有梅花有酒无？
与刘将军杜文学晚登西城
作者：高启
朝代：明

木落悲南国，城高见北辰。飘零犹有客，经济岂无人。鸟过风生翼，龙归雨在鳞。相期俱努力，天地正烽尘。
与客携乐游宝积山遂泛石湖
作者：高启
朝代：明
体裁：古风

云山拥春郭，烟花涨晴川。看花入山中，诸峰恣攀缘。客吹玉管笙，合以金柱弦。清阴度碧嶂，松风助冷然。宛若鸾凤吟，杳眇入紫烟。行人尽矫首，响遏云中仙。下山兴未阑，相携更登船。虹收岭外雨，鸟没湖中天。岚翠破夕阳，楼阁影倒悬。酒倾绿脂腻，鲙斫琼丝鲜。独恨无红妆，清波写婵娟。微风吹帆缓，欲使归途延。众宾起欢呼，船溯水漫舷。回橹掠寺过，杨柳山门前。此地有离宫，美人艳当年。罗裙罢春舞，草色馀芊绵。况我昔此游，冠盖十里连。重来复谁在，新知满中筵。人事既若斯，今古俱可怜。能游即称达，何须问愚贤。我欲叫冯夷，捧月出海边。醉后不归去，相照船中眠。
与客饮西园花下
作者：高启
朝代：明
体裁：古风

一壶酒正满，一树花仍新。倾壶对花树，日暮西园春。不爱枝上花，爱此花下人。相逢莫学花无赖，明日分飞随路尘。
与杜进士寅登白莲阁对雨
作者：高启
朝代：明
体裁：七言律诗

远愁高树共离离，风送潮声上浦迟。海客市中烟起处，江僧阁外雨来时。船归杳霭唯闻橹，店隐苍茫不见旗。回首南朝今几寺，可堪重咏牧之诗。
与杜进士寅登白莲阁对雨
作者：高启
朝代：明

远愁高树共离离，风逆潮声上浦迟。海客市中烟起处，江僧阁外雨来时。船归杳霭唯闻橹，店隐苍茫不见旗。回首南朝今几寺，可堪重咏牧之诗？
与王徵士访李鍊师遂同过师林寻因公
作者：高启
朝代：明
体裁：古风

玄馆启真境，绀园閟清香。兹晨两地游，乍出嚣烦乡。鸟鸣桂花落，涧户秋风凉。开士演金偈，羽人荐瑶觞。亦有词苑英，清芬吐华章。愧我自徵起，束带忝周行。山林久在念，那期复来翔。睽合固知妄，去来亦何常。谁言道各异，妙契宜相忘。
与王隐君宿宁真道馆
作者：高启
朝代：明
体裁：古风

松下礼真罢，鹤鸣暮坛空。偶来古仙居，欣与静者同。玄言不知还，遂宿琳馆中。蒸菌沃芳露，焚兰度微风。山瓢泻未尽，月出秋林东。语化众妙归，探元万缘穷。不与至道俱，何以超妄蒙。愿从希夷游，稽首青牛翁。
与诗客七人会饮余司马园亭居皆在北郭
作者：高启
朝代：明
体裁：五言律诗

情与酒兼和，园亭驻晚珂。家同榆社近，人比竹林多。短景催长宴，醒吟杂醉歌。乱离欢易失，无厌数相过。
与诸公饮绿茗园
作者：高启
朝代：明
体裁：古风

金塘环胜墅，缇绮会芳时。雀乳依桐叶，鱼翻罥芰丝。诗流洛下咏，歌艳郢中词。一念交欢厚，觞至讵能辞。
与诸君饮吴别驾园
作者：高启
朝代：明
体裁：七言绝句

春来几度醉无涯，不似今朝向汝家。四海弟兄俱在座，好风吹出棣棠花。
丛竹图赠内弟周思敬就题
作者：高启
朝代：明

窈窕复蒙茏，千山万竹中。幽人夜惊起，秋雨共秋风。
丛竹图赠内弟周思敬就题
作者：高启
朝代：明
体裁：五言绝句

窈窕复蒙茸，千山万竹中。幽人夜惊起，秋雨共秋风。
东丘兰若见枇杷
作者：高启
朝代：明

落叶空林忽有香，疏花吹雪过东墙。居僧记取南风后，留个金丸待我尝。
东园种蔬
作者：高启
朝代：明
体裁：古风

我非适世材，学圃乃所宜。种蔬居东园，锄灌敢告疲。夏来风露繁，众绿俱纷披。朝餐摘我菘，暮餐芼我葵。此味贱所嗜，蔓草勿害之。慨彼主父言，鼎食何其危。
东归至枫桥
作者：高启
朝代：明
体裁：七言绝句

故人当日送登畿，此地停舟醉落晖。惭愧临河旧攀柳，尚留青眼看人归。
东池看芙蓉
作者：高启
朝代：明
体裁：古风

江天摇落逢秋杪，满目残荷与枯蓼。东家喜有木芙蓉，几树繁开依绿沼。秾艳低将流水映，寒香远逐回风袅。半愁霜露倚蒹葭，老去徐娘犹窈窕。天公似厌秋冷淡，故发芳丛媚清晓。莫嗟不及见阳春，车马尘埃相污少。吴王宫废断行客，湘女祠空掩啼鸟。何如此地独来寻，静对婵娟散忧悄。兰舟虽无美人采，日暮孤吟自行绕。明朝重到恐消魂，零落红云波渺渺。
东白轩
作者：高启
朝代：明
体裁：古风

昔宿东峰颠，长夜何曼曼。起看玄景晦，冰雪积未泮。翻翻惊涛澜，黝黝失星汉。悲风吹木石，澎湃而凌乱。太阳沦朱光，阴火吐微焕。山精与罔象，乘暗出游玩。前岩挂猴猱，后岭起鸦鹳。一时互号叫，哀厉客肠断。芒芒禹九州，下视莫能判。如身堕幽都，涉水济无畔。金乌在地底，其出疑可唤。雄鸡栖高树，冻噤不振翰。君家有层轩，不异泰山观。扶桑拂檐楹，咫尺海东岸。酒醒四鼓发，旸谷已升半。纷纷物象出，稍稍凉暄换。如盲得复明，毫末皆可看。山中旧所闻，寂默应屏窜。何当此借榻，夙兴不待盥。共宾羲和车，一观天下旦。
东皋林下
作者：高启
朝代：明
体裁：七言绝句

荒径空林落叶平，寻常唯有野人行。如何授简梁园客，诗句时来此处成。
东门行
作者：高启
朝代：明
体裁：乐府曲辞

出东门，暮归来。入室四壁空，突中无烟甑生埃。弱妻蓬头稚子瘦，使我心下忽有哀。安能学东方生，空抱国士才。身长七尺齿编贝，索米不得取笑咍。鸡鸣东门早欲开，仗剑当远去，不乘驷马不复回。妻前挽衣言，君可弃妾奈此呱呱孩。君莫忧无粮，田中已生䅘。君莫忧无裳，机中布成尚可裁。不须苦慕富贵，富贵多，有害菑。贱妾与君生同居，死即共作山下灰。吾欲行，为徘徊，仰视苍天重咄哉。
东陂路上阻水
作者：高启
朝代：明
体裁：古风

不觉去村远，潇潇柳间步。江雨夜来多，春流稍侵路。褰裳自可涉，不待渔舟渡。
东飞伯劳歌
作者：高启
朝代：明

前飞蜻蜓后飞蝶，桃叶杨枝每相接。谁家季女弄春妍，披烟映日窗户前。金雀双钗翠羽扇，缬屏黼帐文罗荐。娇羞年几十五多，将呈复隐奈愁何。流晖倏没百花暝，空持可怜谁作并。
两妓
作者：高启
朝代：明
体裁：七言绝句

李娟张态两娇姿，传得香名在白诗。当日樽前漫歌舞，使君家自有杨枝。
中秋
作者：高启
朝代：明
体裁：五言绝句

此夕月华流，应分一半秋。谁能寻庾亮，吹笛上南楼。
中秋无月无酒
作者：高启
朝代：明
体裁：七言绝句

桂树香寒掩画楼，江云黯淡蔽中秋。道人莫唤嫦娥出，照见空樽却转愁。
中秋玩月张校理宅得南字
作者：高启
朝代：明

八月望夜天如蓝，海色卷雾山收岚。玉盘元沉龙窟底，忽起万丈谁能探。初来空中光尚湿，霜娥寒鬓风旂岩。人言一年此最好，金精水气秋相涵。小星尽去大星在，芒角欲吐敢与参。天将洗眼照下土，啖食肯纵妖蟆贪。穿深窥暗不遗隙，罔两忌影逃岩嵌。前年客中忆见之，家人怨别方喃喃。荒山不知佳节至，垂首凭案寻书蟫。但怪流辉入败户，油灯失焰留孤龛。起行阴林不用炬，剥啄独叩峰西庵。虬蛇乱踏心胆悸，怪影走石皆枫楠。即呼道人共载酒，放舟直下夫容潭。翻翻惊鹘落树杪，吹笛正和乌飞南。今年在舍反寂寞，暗室困卧如僵蚕。乾愁无端负良夜，月固不言我则惭。人无贤愚竞玩赏，况我清景性所耽。忽忆诸君隔河水，持被就宿聆高谈。为呼老婢扫庭宇，一席盘饤梨与柑。江城重闭万家寂，楼鼓近听才挝三。空阶凄其觉露泫，虚牖窈窕疑烟含。婆娑欲留月伴影，素鸾西下烦停骖。明宵复出已难似，动别经岁嗟何堪。尊前此月又此客，世所难遇心应谙。关山几处未解兵，击柝不寐愁丁男。南邻歌舞北邻哭，月虽同照异苦甘。何人为我挥天戈，乾坤多难俱平戡。行者得还居者乐，清光所及恩皆覃。悬知此愿未易遂，忧来举盏从沉酣。须臾众散晓虫急，古桂吹落自毵毵。
中秋玩月张校理宅得南字
作者：高启
朝代：明

八月望夜天如蓝，海色卷雾山收岚。
玉盘元沉龙窟底，忽起万丈谁能探。
初来空中光尚湿，霜娥寒鬓风旂嵒。
人言一年此最好，金精水气秋相涵。
小星尽去大星在，芒角欲吐敢与参。
天将洗眼照下土，啖食肯纵妖蟆贪。
穿深窥暗不遗隙，罔两忌影逃岩嵌。
前年客中忆见之，家人怨别方喃喃。
荒山不知佳节至，垂首凭案寻书蟫。
但怪流辉入败户，油灯失焰留孤龛。
起行阴林不用炬，剥啄独叩峰西庵。
虬蛇乱踏心胆悸，怪影走石皆枫楠。
即呼道人共载酒，放舟直下夫容潭。
翻翻惊鹘落树杪，吹笛正和乌飞南。
今年在舍反寂寞，暗室困卧如僵蚕。
乾愁无端负良夜，月固不言我则惭。
人无贤愚竞玩赏，况我清景性所耽。
忽忆诸君隔河水，持被就宿聆高谈。
为呼老婢扫庭宇，一席盘饤梨与柑。
江城重闭万家寂，楼鼓近听才挝三。
空阶凄其觉露泫，虚牖窈窕疑烟含。
婆娑欲留月伴影，素鸾西下烦停骖。
明宵复出已难似，动别经岁嗟何堪。
尊前此月又此客，世所难遇心应谙。
关山几处未解兵，击柝不寐愁丁男。
南邻歌舞北邻哭，月虽同照异苦甘。
何人为我挥天戈，乾坤多难俱平戡。
行者得还居者乐，清光所及恩皆覃。
悬知此愿未易遂，忧来举盏从沉酣。
须臾众散晓虫急，古桂吹落自毵毵。
中秋琵琶洲宴集得红字
作者：高启
朝代：明
体裁：五言律诗

香雾夕濛濛，孤高桂树东。影疏林际月，凉近水边风。重露流杯绿，繁星乱烛红。明年江海上，高会与谁同。
丰城余君梦彩堂
作者：高启
朝代：明
体裁：古风

楚客身未归，悠悠念庭闱。涛江虽云广，莫阻魂夜飞。秋阴天无星，猿叫枫树稀。家山倏已到，不失旧路微。宛然在高堂，献笑试舞衣。焉知空馆曙，钟动残灯辉。难追梦中欢，益发觉后唏。谁能傅尔翼，远去成相依。
临顿里·其九
作者：高启
朝代：明
体裁：五言律诗

汨汨泉通圃，萧萧柳映门。折花摇树影，踏藕损莲根。饥鸭呼归舰，新蚕试浴盆。屋前高石在，知是郁林孙。
临顿里·其二
作者：高启
朝代：明
体裁：五言律诗

应爱山斋好，秋风不捲茅。凿渠侵蚁穴，移树带禽巢。人世真浮梗，吾生岂系匏。不逢皮从事，谁结岁寒交。
临顿里·其十
作者：高启
朝代：明
体裁：五言律诗

茶租催未得，菊饵服还能。行古时人笑，文工造化憎。贫留渔艇载，老谢鹤书徵。谁识先生乐，悠然卧枕肱。
临顿里十首
作者：高启
朝代：明

闻说桥东地，高人旧隐居。养生应有道，觅举绝无书。爱救粘丝蝶，嗔惊出水鱼。时寻戴颙宅，自驾短辕车。应爱山斋好，秋风不卷茅。凿渠侵蚁穴，移树带禽巢。人世真浮梗，吾生岂系匏。不逢皮从事，谁结岁寒交。载酒携山榼，安琴制石床。凫眠皆傍母，蜂去自从王。谷雨收茶早，梅天晒药忙。不扶灵寿杖，筋力老能强。自少图名意，谁言世不知。僧求开寺记，客送买山资。细雨鱼生子，斜阳燕哺儿。平生无事迫，心苦为寻诗。斩伐凭樵斧，经纶在钓车。薄云还露月，小雨不妨花。酒债应多处，诗名自一家。虚烦时主召，懒脱故衣麻。长物元无有，何劳犬护扉。借看高士传，学制道人衣。窗破容萤入，船空载鹤归。定缘幽事绕，不是宦情微。澹泊心情在，萧疏鬓影残。引泉规作沼，留笋待成竿。自洗沾泥屐，谁收挂壁冠。毛公新有约，月夜礼天坛。沐罢便轻帻，消摇咏晚天。清风苏病鹤，骤雨集鸣蝉。旧史堆缃素，新经录洞玄。谁知城郭里，别自有林泉。汩汩泉通圃，萧萧柳映门。折花摇树影，踏藕损莲根。饥鸭呼归舰，新蚕试浴盆。屋前高石在，知是郁林孙。茶租催未得，菊饵服还能。行古时人笑，文工造化憎。贫留渔艇载，老谢鹤书征。谁识先生乐，悠然卧枕肱。
临顿里十首·其一
作者：高启
朝代：明
体裁：五言律诗

闻说桥东地，高人旧隐居。养生应有道，觅举绝无书。爱救粘丝蝶，嗔惊出水鱼。时寻戴颙宅，自驾短辕车。
临顿里十首·其七
作者：高启
朝代：明
体裁：五言律诗

澹泊心情在，萧疏鬓影残。引泉规作沼，留笋待成竿。自洗沾泥屐，谁收挂壁冠。毛公新有约，月夜礼天坛。
临顿里十首·其三
作者：高启
朝代：明
体裁：五言律诗

载酒携山榼，安琴制石床。凫眠皆傍母，蜂去自从王。谷雨收茶早，梅天晒药忙。不扶灵寿杖，筋力老能强。
临顿里十首·其九
作者：高启
朝代：明

汩汩泉通圃，萧萧柳映门。折花摇树影，踏藕损莲根。饥鸭呼归舰，新蚕试浴盆。屋前高石在，知是郁林孙。
临顿里十首·其二
作者：高启
朝代：明

应爱山斋好，秋风不卷茅。凿渠侵蚁穴，移树带禽巢。人世真浮梗，吾生岂系匏。不逢皮从事，谁结岁寒交。
临顿里十首·其五
作者：高启
朝代：明
体裁：五言律诗

斩伐凭樵斧，经纶在钓车。薄云还露月，小雨不妨花。酒债应多处，诗名自一家。虚烦时主召，懒脱故衣麻。
临顿里十首·其八
作者：高启
朝代：明
体裁：五言律诗

沐罢便轻帻，消摇咏晚天。清风苏病鹤，骤雨集鸣蝉。旧史堆缃素，新经录洞玄。谁知城郭里，别自有林泉。
临顿里十首·其六
作者：高启
朝代：明
体裁：五言律诗

长物元无有，何劳犬护扉。借看高士传，学制道人衣。窗破容萤入，船空载鹤归。定缘幽事绕，不是宦情微。
临顿里十首·其四
作者：高启
朝代：明
体裁：五言律诗

自少图名意，谁言世不知。僧求开寺记，客送买山资。细雨鱼生子，斜阳燕哺儿。平生无事迫，心苦为寻诗。
为因师题松梢飞瀑图
作者：高启
朝代：明
体裁：古风

松风散飞瀑，夜作涛声急。栖鹘起空山，如惊鬼神入。定僧寂无听，任洒袈裟湿。
为外舅周隐君题杂画·其一
作者：高启
朝代：明
体裁：五言绝句

斜阳傍钓船，秋色满江天。彷佛吾家近，沙村落雁边。
为外舅周隐君题杂画·其三
作者：高启
朝代：明
体裁：五言绝句

风雨过苍峤，秋色渺江海。白鸥期不来，沙上人相待。
为外舅周隐君题杂画·其二
作者：高启
朝代：明
体裁：五言绝句

白鹤忽飞还，松杉霭然暝。明月出溪桥，照见支筇影。
为外舅周隐君题杂画·其五
作者：高启
朝代：明
体裁：五言绝句

山深岚气寒，高斋掩窗卧。林间踏叶声，知有樵人过。
为外舅周隐君题杂画·其四
作者：高启
朝代：明
体裁：五言绝句

落叶带回吹，荒筠冒幽石。池上鸟鸣时，閒斋掩秋夕。
主客行
作者：高启
朝代：明

主人楚歌客楚舞，落日黄云雁声苦。笑拂腰间宝剑光，美人满堂色如土。大儿北海人中奇，小儿能读曹娥碑。相逢且莫叹贫贱，但愿有酒无别离。君不见平原墓上生秋草，国士无穷道傍老。
久别幼文偶见其画遂题
作者：高启
朝代：明
体裁：五言绝句

几叠蜀山云，秋林半夕曛。画中藜杖者，相见只疑君。
久雨
作者：高启
朝代：明
体裁：七言绝句

水长已到折矶头，江天雨来殊未休。鸬鹚鸂鶒晓争喜，杨柳杏花春自愁。
之荆操
作者：高启
朝代：明

粤有我土，岐山之下。孰是营之，维我考祖。今我于迈，自岐徂荆。岂不怀归，念我弟兄。民勿我思，我斯安只。国已有后，先君季子。
乌夜啼
作者：高启
朝代：明
体裁：乐府曲辞

啼乌惊多栖未久，半起疏桐上高柳。灯下佳人颦浅眉，机中少妇停纤手。月入空闺夜欲深，数声犹似听君琴。
乌鹊桥
作者：高启
朝代：明
体裁：七言绝句

乌鹊南飞月自明，恨通银汉水盈盈。夜来桥上吴娃过，只道天边织女行。
乐府杂曲 鼓吹曲辞 上之回
作者：高启
朝代：明

圣主重行幸，六虬法乾旋。北巡初避暑，东祠已祈年。群官从清尘，粲若星丽天。前扬豹尾竿，左靡鱼须旃。瀚海通汉月，萧关绝胡烟。愿奉千龄乐，皇躬长泰然。
乘鱼桥
作者：高启
朝代：明
体裁：古风

桥上西游人，桥下东流水。游人如水流，朝暮何时已。谁知有飞仙，赤脚踏神鲤。波惊风萧萧，渡海秋万里。左招骑龙君，右携乘鸾子。笑餐紫云英，同咏珠宫里。归来旧城郭，千载一日耳。下看桥上人，还随鸡鸣起。去者已如灰，来者犹似蚁。不解养谷神，纷纷自生死。
九日
作者：高启
朝代：明
体裁：五言绝句

携壶还采菊，惆怅独登高。忆在词林日，华筵食赐糕。
九日与客登虎丘至夕放舟过天平山
作者：高启
朝代：明
体裁：古风

昨日风雨今日晴，天意令人作重九。登高未用忆龙山，吊古竟须寻虎阜。秋清人稀叶满寺，屐齿无声石苔厚。我来但欲问前王，不知伯气销沈久。下穿山骨葬弓剑，银海夜寒空不朽。楼台荆棘今几变，英雄谁似青山寿。十年自叹在尘土，鸡鸣起逐途人走。兹游喜出世网外，相携况是同心友。盘梯共上峰顶塔，欲观东海攀北斗。中原不见鸿雁来，浮云万里空回首。钟声催送晚出寺，栖鸦已满祠前柳。秋风吹林客醉时，夕阳下岭僧归后。山留好月续清景，乘兴夜过渔村口。放船不觉露沾衣，灭烛始看星在罶。金陵酒熟来谪仙，赤壁歌残泣嫠妇。人生此乐信难得，梦幻功名有时有。他年何必问谁健，但令不负持螯手。诗成底用刻山石，为寄龙门说空叟。明朝来借白云泉，净洗从前千劫垢。
九日无酒步至西汀閒眺
作者：高启
朝代：明
体裁：古风

高天无游氛，秋气自激肃。离居时节变，霜降未授服。萧条野田间，晨步聊远瞩。悠悠寒川驶，靡靡晴峦矗。菊丛有清香，木叶无故绿。亲朋去我远，登高且连躅。孤怀谁知音，惆怅临水曲。名酒不可寻，归来掩茅屋。
九日陪诸阁老食赐糕次谢授经韵
作者：高启
朝代：明

叨陪讲席按词曹，晓禁霜花点素袍。院贮图书西掖静，云连宫殿北山高。故园莫忆黄花酒，内府初尝赤枣糕。最爱凤毛今复见，便令池上一挥毫。
九月八日对菊
作者：高启
朝代：明

预向离边把一杯，黄花多意已能开。不忧风雨明朝阻，懒逐时人斗折来。
九月八日对菊
作者：高启
朝代：明
体裁：七言绝句

预向篱边把一杯，黄花多意已能开。不忧风雨明朝阻，懒逐时人斗折来。
书东圃老翁壁
作者：高启
朝代：明
体裁：古风

燕雀各已乳，飞飞风日暄。一径入桑苎，几家同灌园。莫将当世事，闲与老翁言。
书曹谷才世训诗后为其子季常作
作者：高启
朝代：明
体裁：五言律诗

绿野高人第，清门旧相家。篇章存月露，翰墨走龙蛇。作戒言惟切，诒谋岁已赊。过庭虽有训，得与共传誇。
书梦中
作者：高启
朝代：明
体裁：古风

梦行塞下沙，无水无蒹葭。牧羊人归霜草短，平地雁群栖不煖。骑马茫茫入远烟，一行冲起上秋天。我梦惊回雁飞去，角声吹断江城曙。
书梦赠徐高士
作者：高启
朝代：明
体裁：古风

真人高居紫霞房，灵津夜灌通桃康。其神不彫驻景光，名籍早入丹台藏。道成骖虬面虚皇，凌摄梵气遨穹苍。下视群生堕迷方，倏忽起灭更喜伤。我尝梦游至其傍，广庭净发众妙香。仙媛神官俨成行，坐考云笈披琳琅。稽首归依大医王，愿悯浊世同沦亡。龙根珍脯不可尝，但觉凡火烧肌肠。身心俱病孰为攘，至言授我何敢忘。空山无人觉在床，海月未落天苍茫。佐卿化鹤来吾乡，朱冠缟衣颀而长。箧中活人何所将，苓参术芎枳桂姜。学仙曾闻道非常，幸赐大药和阴阳。誓参飞裾上翱翔，人间遍施甘露浆。扫除热恼俱清凉，疾苦不生寿无量。
书王生扇
作者：高启
朝代：明
体裁：五言律诗

素质粉藤光，蒲葵讵可方。当怀惊抱月，洒面怯沾霜。宜助驱蝇用，羞随走马狂。过时甘自弃，不怨井梧黄。
乱后经娄江旧馆
作者：高启
朝代：明
体裁：五言律诗

此地昔相依，重来事已非。新年芳草遍，旧里熟人稀。远燕皆巢树，閒花自落矶。遗踪竟难觅，愁步夕阳归。
了髻峰
作者：高启
朝代：明
体裁：七言律诗

双绾云鬟作髻髽，小姑当日嫁谁家。云滋细草头梳发，风动奇芳鬓插花。鸾镜夜凭松挂月，凤钗春待竹生芽。行人莫起阳台念，云雨无情路更赊。
二乔观兵书图
作者：高启
朝代：明

共凭花几倚新妆，玉女《阴符》读几行。铜雀那能锁春色，解将奇策教周郎。
二乔观兵书图
作者：高启
朝代：明
体裁：七言绝句

共凭花几倦新妆，玄女阴符读几行。铜雀那能锁春色，解将奇策教周郎。
云山楼阁图
作者：高启
朝代：明

碧树香台锦绣连，画师应见乱离前。如今风景那堪写，废寺空山锁暮烟。
云山楼阁图为朱守愚赋
作者：高启
朝代：明
体裁：七言律诗

白云窈窕楚天阴，半露楼台出远林。帘幕捲时秋雨歇，鼓钟鸣处夕阳沉。鹤从辽海天边下，猿隔巴山树里吟。为问仙家在何处，欲穿谢屐一登临。
云岩东院
作者：高启
朝代：明
体裁：七言绝句

古寺閒窗映竹开，雨声初断鸟声来。春风似念无花看，远送飞红到砚台。
云岩访蟾公值雨留宿次周记室壁间韵
作者：高启
朝代：明
体裁：七言律诗

日暮松间两屐过，懒残不出近如何。钟闻下界归人少，灯照空林落叶多。别后有思还是妄，定中无想不成魔。山灵尽意相留客，暗雨斜风满薜萝。
五噫歌
作者：高启
朝代：明
体裁：乐府曲辞

顾瞻亭皋兮，噫。丘坟有蒿兮，噫。鬻舂亦劳兮，噫。危邦可逃兮，噫。先生何高兮，噫。
五坞山 其一 飞泉坞
作者：高启
朝代：明
体裁：五言绝句

山空响更远，雨过流还急。馀沫洒回风，一林红树湿。
五坞山五首 其三 丹霞坞
作者：高启
朝代：明
体裁：五言绝句

遥闻丹霞坞，中有餐霞者。绛彩发朝朝，还同赤城下。
五坞山五首 其二 修竹坞
作者：高启
朝代：明
体裁：五言绝句

色映溪沉沉，秋云生夕阴。无限楚山意，鹤鸣风满林。
五坞山五首·飞泉坞
作者：高启
朝代：明

山空响更远，雨过流还急。余沫洒回风，一林红树湿。色映溪沉沉，秋云生夕阴。无限楚山意，鹤鸣风满林。遥闻丹霞坞，中有餐霞者。绛彩发朝朝，还同赤城下。云开见山家，云合失山路。闻语知有人，欲寻已迷误。
五杂组·其一
作者：高启
朝代：明
体裁：乐府曲辞

五杂组，驼背鞯。往复还渡口，船不获已非少年。
五杂组·其二
作者：高启
朝代：明
体裁：乐府曲辞

五杂组，锦绣旗。往复还更戍，儿不获已遭乱离。
五禽言和张水部
作者：高启
朝代：明
体裁：古风

泥滑滑，啼空山。行人愁，道路难。高天浮云自多雨，人不知还空怨汝。
京口张氏世寿堂
作者：高启
朝代：明
体裁：古风

天与下民寿，各有百岁期。行年不能满，人自伤折之。鸡鸣晨关开，众车起交驰。茫茫欲海中，神化那能知。醲鲜荐广席，妖妍贮深帷。白日未及终，红英忽先萎。春风北邙原，青草冢累累。借问其下人，得老还与谁。翁家鹤溪阳，先朝业书诗。一门四叶来，俱闻享期颐。世寿何独能，世德尤不亏。翁今眉生毫，益以道自怡。浮云等飞烟，昏旦从变移。不咽华池浆，宁餐古柏脂。澄观息内想，心閒自难衰。一床坐松阴，风巾夕披披。垂鱼立侍侧，亦有白发儿。嗟我生甚晚，况复值乱离。故老不复亲，犹及翁在兹。愿言拜堂下，听说承平时。
京师寓廨三首
作者：高启
朝代：明

谁言旧隐非，静里且相依。绿树城通苑，青山寺对扉。官闲休直早，客久梦还稀。是物春来典，唯存旧赐衣。几夜频听雨，经春不见花。蘼芜青渚燕，杨柳白门鸦。拙宦危机远，工吟癖性加。闲坊车马少，不似住京华。寂寞过芳时，幽怀只自知。袖无投相刺，箧有寄僧诗。鼠迹尘凝帐，蛙声雨到池。疏慵堪置散，不敢怨名卑。
京师寓廨三首·其一
作者：高启
朝代：明
体裁：五言律诗

谁言旧隐非，静里且相依。绿树城通苑，青山寺对扉。官閒休直早，客久梦还稀。是物春来典，唯存旧赐衣。
京师寓廨三首·其一
作者：高启
朝代：明

谁言旧隐非，静里且相依。绿树城通苑，青山寺对扉。官闲休直早，客久梦还稀。是物春来典，唯存旧赐衣。
京师寓廨三首·其二
作者：高启
朝代：明
体裁：五言律诗

几夜频听雨，经春不见花。蘼芜青渚燕，杨柳白门鸦。拙宦危机远，工吟僻性加。閒坊车马少，不似住京华。
京师寓廨三首·其二
作者：高启
朝代：明

几夜频听雨，经春不见花。蘼芜青渚燕，杨柳白门鸦。拙宦危机远，工吟癖性加。闲坊车马少，不似住京华。
京师寓廨（三首）
作者：高启
朝代：明

几夜频听雨，经春不见花。蘼芜青渚燕，杨柳白门鸦。拙宦危机远，工吟癖性加。闲坊车马少，不似住京华。¤
京师寓廨（三首）
作者：高启
朝代：明

寂寞过芳时，幽怀只自知。袖无投相刺，箧有寄僧诗。鼠迹尘凝帐，蛙声雨到池。疏慵堪置散，不敢怨名卑。
京师寓廨（三首）
作者：高启
朝代：明

谁言旧隐非，静里且相依。
绿树城通苑，青山寺对扉。
官闲休直早，客久梦还稀。
是物春来典，唯存旧赐衣。¤
京师尝吴粳
作者：高启
朝代：明

新粳粲如玉，远漕来中吴。初尝爱精凿，想出官田租。我本东皋民，少年习耕锄。霜天万穗熟，恣啄从饥乌。日暮刈穫归，妻孥共欢呼。茅屋夜舂急，风雨江村孤。晨炊满家香，荐以出网鲈。如今幸蒙恩，遨游在南都。门前半区田，别来想已芜。长年盗寸廪，补报一事无。投匕忽叹息，饱食惭农夫。
京师尝吴粳
作者：高启
朝代：明
体裁：古风

新粳粲如玉，远漕来中吴。初尝爱精糳，想出官田租。我本东皋民，少年习耕锄。霜天万穗熟，恣啄从饥乌。日暮刈穫归，妻孥共欢呼。茅屋夜舂急，风雨江村孤。晨炊满家香，荐以出网鲈。如今幸蒙恩，遨游在南都。门前半区田，别来想已芜。长年盗寸廪，补报一事无。投匕忽叹息，饱食惭农夫。
京师秋兴次谢太史韵
作者：高启
朝代：明

柳外秋风起御河，京华客子意如何。伎同北郭知应滥，俸比东方愧已多。梁寺钟来残月落，汉宫砧断早鸿过。不材幸得同趋阙，几度珊珊候晓珂。
京师苦寒
作者：高启
朝代：明
体裁：古风

北风怒发浮云昏，积阴惨惨愁乾坤。龙蛇蟠泥兽入穴，怪石冻裂生皴纹。临沧观下飞雪满，横江渡口惊涛奔。空山万木尽立死，未觉阳气回深根。茅檐老父坐无褐，举首但望开晴暾。苦寒如此岂宜客，嗟我岁晚飘羁魂。寻常在舍信可乐，床头每有松醪存。山中炭贱地炉暖，儿女环坐忘卑尊。鸟飞欲断况无友，十日不敢开衡门。朅来京师每晨出，强逐车马朝天阍。归时颜色暗如土，破屋暝作饥鸢蹲。陌头酒价虽苦贵，一斗三百谁能论。急呼取醉竟高卧，布被絮薄终难温。却思健儿戍西北，千里积雪连昆仑。河冰踏碎马蹄热，夜斫坚垒收羌浑。书生只解弄口颊，无力可报朝廷恩。不如早上乞身疏，一蓑归钓江南村。
仆至得二女消息
作者：高启
朝代：明
体裁：古风

我仆持尺书，来自我故乡。读书意未了，呼仆问彼详。云我两小女，别来稍已长。大女手掺掺，窗前学缝裳。小女啼哑哑，走索瓜果尝。喜爷有使归，迎门各踉跄。我坐听此言，欲慰意反伤。稍近尚尔思，更远何能忘。
从军行
作者：高启
朝代：明
体裁：乐府曲辞

关中恶少年，召募去防边。匈奴入寇塞，将军下自天。扬旌三道出，列格五营连。龙城望兵气，马邑断人烟。星攒烽夜举，月偃阵朝圆。渴饮疏勒水，饥餐属国毡。名勇单于惮，功多天子怜。宁令窦车骑，独擅勒燕然。
仙山楼观图
作者：高启
朝代：明
体裁：七言绝句

雾阁宵閒脉望飞，月明露重湿铢衣。仙人莫入芙蓉馆，花暗迷人不得归。
伐木词
作者：高启
朝代：明
体裁：古风

竹担挑多两肩赤，砺斧时寻涧边石。老夫气力秋渐衰，易斫喜有枯林枝。白云无人暗空谷，远声丁丁如啄木。暮归待伴不独行，前途虎多荆棘生。长年不曾到城府，闻比山中路尤阻。
休沐日期衍公游北山不果独卧斋中
作者：高启
朝代：明
体裁：七言律诗

休沐欣逢一日閒，拟邀禅客共登山。两筇未许寻萝径，孤枕应须掩竹关。历历远峰尘土外，萧萧深屋草莱间。安眠却胜清游乐，觉看斜阳燕子还。
休沐日期衍公游北山不果独卧斋中
作者：高启
朝代：明

休沐欣逢一日闲，拟邀禅客共登山。两筇未许寻萝径，孤枕应须掩竹关。历历远峰尘土外，萧萧深屋草莱间。安眠却胜清游乐，觉看斜阳燕子还。
优人李州侨乞米·其一
作者：高启
朝代：明
体裁：五言绝句

曾称富贵客，粉墨尊前面。憔悴立穷途，浑非旧时见。
优人李州侨乞米·其二
作者：高启
朝代：明
体裁：五言绝句

戏场鼓笛静，人无太平乐。尔莫怨饥寒，梨园亦零落。
会宿城西客楼送王太史
作者：高启
朝代：明
体裁：古风

君来欢不足，君去忧何遽。共听枫桥钟，留连恐将曙。蛩鸣故苑草，鸟起高城树。明日独登楼，归帆渺何处。
估客词
作者：高启
朝代：明
体裁：乐府曲辞

上客荆州商，小妇扬州娼。金多随处乐，不是不思乡。
何隐君小墅
作者：高启
朝代：明

移家营别墅，□径竹扉开。泉满疏渠放，花多借地栽。壁间田器挂，窗里浦帆来。自恋居幽乐，谁言是弃材。
何隐君小墅
作者：高启
朝代：明
体裁：五言律诗

移家营别墅，一径竹扉开。泉满疏渠放，花多借地栽。壁间田器挂，窗里浦帆来。自恋幽居乐，谁言是弃材。
余客云陈山人居西山相望因有怀寄赠
作者：高启
朝代：明
体裁：五言绝句

深竹昼鸣鸠，微凉满寺秋。老僧虽不在，风雨自相留。
余既为彦兼记春草堂士大夫多赋诗歌之出以示予因复赋五言
作者：高启
朝代：明
体裁：古风

靡靡堂庑草，托根近华楹。膏露既灌芳，惠风亦扬馨。匪蒙阳和力，孰使微物荣。中天驶景流，青节坐易盈。但忧德泽违，岂惜憔悴并。愿言相蔓结，遮彼春逝程。寸心虽难报，拔去还当生。
余未有嗣海雪道人以张仙画像见赠盖苏老泉尝祷而得二子者予感其意因赋诗以谢
作者：高启
朝代：明
体裁：古风

我年已及壮，吉梦未兆熊。虽有三女儿，岂足慰乃公。每闻邻家子，夜雨诵经史。起坐秋灯前，顾影长嗟不能止。道人念我书无传，画图卷赠成都仙。云昔苏夫子，建之玉局祷甚虔。乃生五色两凤鹓和鸣，上下遂与夫子相联翩。劝我勤礼之，当有明珠出深渊。我感道人意，捧觞拜其前。君不见东家翁，力耕积多田。平生辛苦立门户，两儿弃掷如浮烟。恶儿亦何须，愿得一子贤。上以承吾宗，下以与吾玄。仙乎有验看明年，请君更赋悬弧篇。
倒挂
作者：高启
朝代：明

绿衣小凤啼愁罢，瘦影翻悬桂枝下。芙蓉帐里篆消时，解敛余香散中夜。钟鼓迢迢锁禁门，宵衣未得奉明恩。五更香冷罗浮月，想忆梅花应断魂。
倚楼·其一
作者：高启
朝代：明
体裁：七言律诗

西馆楼前见雁行，桂花初白柳枝黄。凭栏有客迎秋思，捲箔谁家出晚妆。未放离魂寻楚雨，已看归鬓点吴霜。自怜对酒还惆怅，不及分司御史狂。
倚楼·其二
作者：高启
朝代：明
体裁：七言律诗

漠漠疏烟丹树开，火经城苑减楼台。雨初过处千山出，人正愁时一雁来。秋色自随砧杵动，夕阳又被鼓钟催。诗成未尽登临意，独向苍茫首重回。
倪元镇墨竹
作者：高启
朝代：明
体裁：七言绝句

倪君好画复耽诗，瘦骨秋来似竹枝。前夜梦回如得见，纸窗斜影月低时。
停君白玉卮
作者：高启
朝代：明
体裁：古风

停君白玉卮，听我前致辞。家本吴门市，英风慕要离。少年贫无行，乡里不相推。喜过毛公舍，懒下董子帷。偶从岸头侯，跨鞍赴边陲。欲邀深入勋，终然计无奇。归来冠侧注，始学窥诗书。稍通邹鲁生，尽谢燕赵儿。焉知事益谬，空言竟难施。布衣走路旁，但为众所嗤。廷中忌贾谊，门下诬张仪。二子岂不辩，未能免谗疑。呜呼今之人，孰解容不羁。我将弃浮名，垂钓东海湄。长笑调鲁连，高歌酌安期。素心傥有合，岂要馀子知。
偶睡
作者：高启
朝代：明

竹间门掩似僧居，白豆花开片雨余。一榻茶烟成偶睡，觉来犹把读残书。
偶睡
作者：高启
朝代：明
体裁：七言绝句

竹间门掩似僧居，白豆花疏片雨馀。一榻茶烟成偶睡，觉来犹把读残书。
僧斋闻雨
作者：高启
朝代：明
体裁：古风

寂寂初罢语，悠悠未成眠。高斋有春雨，夜半落灯前。已伤花委树，复念水盈田。老衲独无听，绳床方坐禅。
僧舍访吕隐君为学上人题墨竹
作者：高启
朝代：明

山房竹雨过，帘影霭春云。得与幽人会，何殊见此君。
元夕闻城中放灯寄诸友
作者：高启
朝代：明
体裁：七言绝句

江边残雪闭寒扉，坐恋梅花未解衣。却忆今宵满城月，看灯人醉踏歌归。
入郭过南湖望报恩浮图
作者：高启
朝代：明

雨过春波柳浪香，布帆归缓怕斜阳。渔人为指江城近，一塔船头看渐长。
入郭过南湖望报恩浮图
作者：高启
朝代：明
体裁：七言绝句

雨过春陂柳浪香，布帆归缓怕斜阳。渔人为指江城近，一塔船头看渐长。
兰室为袁首郎赋
作者：高启
朝代：明
体裁：古风

湘皋春水深，澧浦秋风早。如何庭户间，芳蕤独妍好。不有君子心，憔悴同芳草。
关山月
作者：高启
朝代：明
体裁：乐府曲辞

月出辽海东，朔云捲塞风。才升榆塞远，复照柳城空。影满雕弧外，光沉金柝中。思家举头望，今夜一军同。
兵后出郭
作者：高启
朝代：明
体裁：五言律诗

俯仰兴亡异，青山落照中。民归邻树在，兵去垒烟空。城角犹悲奏，江帆始远通。昔年荆棘露，又满阖闾宫。
兵后逢张孝廉醇
作者：高启
朝代：明
体裁：古风

前年远别君父子，遭乱相传皆已死。今朝南陌忽逢君，为识人中语音似。君言从亲渡海涛，欲避兵祸辞官曹。间关仅得返乡里，脱命罗罔真秋毫。问我胡为亦憔悴，十月孤城陷围内。艰难两地得俱全，政荷皇天怜我辈。相看握手非偶然，痛饮岂得愁无钱。城中故旧散欲尽，君来使我忘忧悁。还思当年事未改，车马红尘浩如海。等闲列第化秦灰，试问主人谁复在。请君看此应感吁，世间富贵皆空虚。客游且莫更弹铗，读书归卧先人庐。
养蚕词
作者：高启
朝代：明

东家西家罢来往，晴日深窗风雨响。三眠蚕起食叶多，陌头桑树空枝柯。新妇守箔女执筐，头发不梳一月忙。三姑祭后今年好，满簇如云茧成早。檐前缲车急作丝，又是夏税相催时。
养蚕词
作者：高启
朝代：明

东家西家罢来往，晴日深窗风雨响。三眠蚕起食叶多，陌头桑树空枝柯。新妇守箔女执筐，头发不梳一月忙。三姑祭后今年好，满簇如云茧成早。檐前蝶车急作丝，又是夏税相催时。
再游南峰
作者：高启
朝代：明
体裁：七言律诗

放鹤亭前落叶重，吟身独上夕阳峰。远村近浦分诸树，后岭前山应一钟。高阁倚残归鸟过，空林行尽老僧逢。支公骏马嗟何处，石上莓苔没旧踪。
冒雨暮归过白沙湖
作者：高启
朝代：明
体裁：古风

天寒满湖雨，独棹东归急。遥望水边村，萧条暮烟湿。家人应候我，深映柴扃立。
冬尽无雪连日大风苦寒
作者：高启
朝代：明
体裁：七言绝句

枯桑鸣晓北风乾，旧历阑珊欲罢看。几日冻眠犹望雪，野人忧麦敢忧寒。
冬至夜喜逢徐七
作者：高启
朝代：明
体裁：五言律诗

君来同客馆，把酒夜相看。动是经年别，能辞尽夕欢。雪明窗促曙，阳复座销寒。世路今如此，悬知后会难。
冬至夜坐怀周记室
作者：高启
朝代：明
体裁：古风

夜闻惊鸿来，一室寒且静。明朝日长至，夜漏方最永。凄凄霜涂阶，皎皎冰入井。故人昔同宿，杯酒笑相领。年运方重周，欢事忽尽屏。别离孰无有，尔独限殊境。达曙恨难裁，残灯兀孤影。
冬至夜雨感怀
作者：高启
朝代：明
体裁：五言律诗

节序关何事，徒令百感生。升沈当世事，存殁故人情。寒壮微阳气，风疏缓漏声。他年说今夜，听雨宿南城。
冬至夜雨感怀·其二
作者：高启
朝代：明

节序关何事，徒令百感生。升沉当世事，存殁故人情。寒在微阳气，风疏缓漏声。他年说今夜，听雨宿南城。
冬至车驾南郊
作者：高启
朝代：明
体裁：五言排律

驾动百灵呵，斋宫午夜过。礼行因日至，乐奏合云和。配祖崇周典，祈年陋汉歌。璧陈孤月满，燎发众星罗。秩秩威仪盛，穰穰福祉多。庆成应预喜，四海沐恩波。
凉夜
作者：高启
朝代：明
体裁：七言绝句

一声远笛数声砧，月满江城夜正深。坐据胡床爱凉思，空阶移尽桂花阴。
凉州词二首
作者：高启
朝代：明

蓬婆城下净无花，惨惨黄云漠漠沙。卷叶谁将番曲奏，白头都护亦思家。关外垂杨早换秋，行人落日旆悠悠。陇山高处愁西望，只有黄河入海流。
凉州词二首·其二
作者：高启
朝代：明

关外垂杨早换秋，行人落日旆悠悠。陇山高处愁西望，只有黄河入海流。
凉州词（二首）
作者：高启
朝代：明

蓬婆城下净无花，惨惨黄云漠漠沙。卷叶谁将番曲奏，白头都护亦思家。
凤台曲
作者：高启
朝代：明
体裁：乐府曲辞

飞裙织雾秋痕薄，星汉低宫花漠漠。琼台夜寒闭嬴女，鹅管参差隔烟语。瑶京旧侣招远游，人间帐冷鸳鸯愁。海影无尘月如梦，仙骨不欺鸾背重。衰兰泣露空秦苑，丛玉声微彩霞远。
出城东见古松流水坐憩久之
作者：高启
朝代：明
体裁：古风

空潭寒无藻，莹净涵青天。长松百馀株，扶疏绕潭边。我行值幽境，坐赏忘归旋。清风似相娱，西来忽漻然。水动松亦鸣，纷披复沦涟。群鸥尽惊矫，疑是龙吟渊。微澜荡馀晖，流响散远烟。静听意已消，何须抚徽弦。安得卜此居，一谢尘中缘。朝来潭上坐，暮向松间眠。
出郊抵东屯·其一
作者：高启
朝代：明
体裁：古风

故乡一区田，自我先人遗。赖此容我懒，不耕坐待炊。霜露被寒野，属当敛穫时。言来徵薄入，税驾宿东陂。今年虽未丰，亦足疗我饥。万钟知难称，保此复何辞。
出郊抵东屯·其三
作者：高启
朝代：明
体裁：古风

我本东皋氓，偶往往州城。兹来卧农舍，顿惬田野情。如鱼反故渊，悠然乐其生。临去谢主媪，重来自藜羹。我非催租吏，叩门勿相惊。
出郊抵东屯·其二
作者：高启
朝代：明
体裁：古风

喌喌鸡登场，秋稼稍狼藉。疏榆荫门巷，景暗烟火夕。田家虽作苦，于世寡忧戚。况当收穫景，斗酒复可适。所以沮溺徒，躬耕不辞剧。
出郊抵东屯·其五
作者：高启
朝代：明
体裁：古风

坐久体不适，卷书出柴关。临流偶西望，正见秦馀山。野净寒木疏，川长暝禽还。此中忽有得，怡然散襟颜。遂同樵牧归，歌笑落日间。
出郊抵东屯·其四
作者：高启
朝代：明
体裁：古风

朝服久已解，俨然山泽臞。欲狎林野人，相欢混贤愚。朝来此水滨，高歌步踟蹰。忽逢一田父，舍耕拜路隅。疑我是长官，怪我体貌殊。我已忘所有，彼我未忘欤。不能使争席，心愧禦寇徒。
出郭舟行避雨树下
作者：高启
朝代：明

一片春云雨满川，渔蓑欲借苦无缘。多情水庙门前柳，遮我孤舟半日眠。
出郭舟行避雨树下
作者：高启
朝代：明
体裁：七言绝句

一片春云雨满川，渔蓑欲借苦无缘。多情水庙门前树，遮我孤舟半日眠。
击筑吟赠张赞军
作者：高启
朝代：明
体裁：乐府曲辞

击筑上君堂，君心不可忘。哀声流易水，愤气激咸阳。不向诸侯座，宁来刺客场。今朝特前奏，为我一停觞。
凿渠谣
作者：高启
朝代：明
体裁：古风

凿渠深，一十寻。凿渠广，八十丈。凿渠未苦莫嗟吁，黄河曾开千丈余。君不见贾尚书。
刘凝之骑牛图
作者：高启
朝代：明
体裁：古风

夫子初亦仕，弦歌颍之湄。园庐忽在念，解绶言归期。方春养孤犊，既耕亦以骑。春风草茫茫，出游遍山陂。田家有美酒，辄醉不复疑。当昔天圣间，实号休明时。岂无理人术，终惧尘鞅縻。嗟今属丧乱，怀策竞欲施。清芬远莫挹，载诵庐山诗。
刘松年画
作者：高启
朝代：明

樵青刺篙胜摇桨，船头分流水声响。青山渺渺波漾漾，白鸥飞过时一两。载书百卷酒十壶，日斜出游女儿湖。邻舟买得巨口鲈，醉拍铜斗歌呜呜。此乐除却江南无。
刘生
作者：高启
朝代：明
体裁：乐府曲辞

结客诸陵下，平生好排难。鹈莹白杨刀，鹊惊黄柘弹。投琼远邸夜，击筑高楼旦。念无可报恩，空椎车壁叹。
初入京寓天界西阁对辛夷花怀徐七记室
作者：高启
朝代：明
体裁：古风

去年寺里开辛夷，君来忆我曾题诗。今年我来君已去，思君还对花开时。欲寻花下君行迹，日暮空庭古苔碧。殷勤把酒问花枝，看过春风几行客？
初夏江村
作者：高启
朝代：明

轻衣软履步江沙，树暗前村定几家。水满乳凫翻藕叶，风疏飞燕拂桐花。渡头正见横渔艇，林外时闻响纬车。最是黄梅时节近，雨余归路有鸣蛙。
初夏江村
作者：高启
朝代：明
体裁：七言律诗

轻衣软履步江沙，树暗前村定几家。水满乳凫翻藕叶，风疏飞燕拂桐花。渡头正见横渔艇，林外时闻响纬车。最是黄梅时节近，雨馀归路有鸣蛙。
初开北窗晚酌
作者：高启
朝代：明
体裁：古风

春暄罢凄风，朝始开北牖。青山入吾座，不异延故友。自扫榻上尘，琴册列左右。悠然坐其间，傲兀醉杯酒。况当江花落，微雨斜日后。远见帆度川，高闻鸟鸣柳。孰云非吾庐，居止亦可久。人生处一席，累榭复何有。幽怀悟澹泊，末事辞纷揉。更拟长夏眠，风期结陶叟。
别吕隐君
作者：高启
朝代：明

孤舟晚溪口，欲去重回首。不忍别青山，况此山中友。
别江上故居
作者：高启
朝代：明
体裁：七言律诗

家具初移借钓船，临行鱼鸟亦悽然。城南徙舍惟三里，渚北閒居已二年。花墅回看春水外，草堂留掩夕阳边。多惭父老相留意，来去聊随大化迁。
刺促行
作者：高启
朝代：明
体裁：乐府曲辞

刺促复刺促，天高白日速。黄鹄长苦饥，乌鸢飞食肉。促刺复促刺，长途多荆棘。但见今人行，不逢古人迹。
刺绣图和杨孟载
作者：高启
朝代：明
体裁：七言绝句

翠丝盘叶碧玲珑，小萼花铺茜缕红。梦里鸳鸯留不得，分明却在绣床中。
剑池
作者：高启
朝代：明
体裁：古风

干将欲飞出，岩石裂苍矿。中间得深泉，探测费修绠。一穴海通源，双崖树交影。山中多居僧，终岁不饮井。杀气凛犹在，栖禽夜频警。月来照潭空，云起嘘壁冷。苍龙已化去，遗我清绝境。听转辘轳声，时来试新茗。
剑池联句与张宪金起王隅同赋
作者：高启
朝代：明
体裁：古风

飞梁上当空，直壁下插水。两树交古阴，孤亭倒清泚。初至意已惬，再陟神亦靡。气销渊龙藏，骨朽山鬼死。苍崖出仙诗，金藏閟僧史。伯图渺何在，世事倏如此。佳游信难遭，壮志良未已。凭栏瞰神州，树羽讶军垒。未睹烟尘清，且耽林壑美。临风挥一觥，憩石脱双履。莺啄朱果残，蜂抱黄英委。琴咽斜阳蝉，棋战欲雨蚁。溽暑避松箑，轻凉透藤椅。瞑目思黑甜，潜心玩玄旨。籁响破虚寂，香飘闻旖旎。饮钟隔烟来，樵笛呼月起。整辔戒仆夫，揖鞭谢释子。厖声吠喧呵，骑影归迤逦。馀恋尚眷然，重来那复尔。明发抗尘容，何由继芳趾。
剡原九曲·其一
作者：高启
朝代：明
体裁：古风

欲知溪流长，百转来越峤。舟行安能极，岚路入斜照。清景不足娱，昔人岂辞诏。石砚久难磨，空林闭遗庙。
剡原九曲·其七
作者：高启
朝代：明
体裁：古风

清晖汎悠悠，东与前溪合。菱叶间荷花，风来秋飒飒。久行愁寂寞，忽有人烟杂。我欲发棹讴，渔郎肯相答。
剡原九曲·其三
作者：高启
朝代：明
体裁：古风

山折水暂旋，山开水仍往。东陂汇初成，秋色瀰然广。碧萝花茸茸，月映石壁上。何时试沿洄，一理烟中舫。
剡原九曲·其九
作者：高启
朝代：明
体裁：古风

入江水稍决，霜降未可涉。颇闻往来人，出门即舟楫。前飞惊鹭远，下饮垂猱捷。何处问兴公，风吹赤棠叶。
剡原九曲·其八
作者：高启
朝代：明
体裁：古风

俗驾不可到，有地㠗中小。回回别涧通，宛宛连冈绕。人家林谷暗，不见旭光晓。东作起炊藜，惟应候啼鸟。
剡原九曲·其六
作者：高启
朝代：明
体裁：古风

危梁渡清濑，逶迤入前渚。犬鸣树蒙茏，烟景暗墟聚。雨中耕叟歌，月下归人语。欲寻仙尉踪，凄凉一茅宇。
剡原九曲九首
作者：高启
朝代：明

欲知溪流长，百转来越峤。舟行安能极，岚路入斜照。清景不足娱，昔人岂辞诏。石砚久谁磨，空林闭遗庙。殿中初未仕，高节振衰谢。读书在兹丘，萧然竹间舍。王来有深言，留宿山水夜。谁云南阳翁，独枉将军驾。山折水暂旋，山开水仍往。东陂汇初成，秋色弥然广。碧萝花茸茸，月映石壁上。何时试沿洄，一理烟中舫。密筱覆埼岸，石穴黝而深。居人负薪归，驻听风水音。回看莲花峰，霭霭生夕阴。不有僧钟来，高路谁能寻。石洞篝火入，石室敷床居。白云开层巅，上有丹霞书。神仙不远人，但使粗秽除。何必瀛洲外，茫茫问飙车。危梁渡清濑，逶迤入前渚。犬鸣树蒙茏，烟景暗虚聚。雨中耕叟歌，月下归人语。欲寻仙尉踪，凄凉一茅宇。清晖泛悠悠，东与班溪合。菱叶间荷花，风来秋飒飒。久行愁寂寞，忽有人烟杂。我欲发棹讴，渔郎肯相答。俗驾不可到，有地岙中小。回回别涧通，宛宛连岗绕。人家陵谷暗，不见旭光晓。东作起炊藜，惟应候啼鸟。入江水稍决，霜降未可涉。颇闻往来人，出门即舟楫。前飞惊鹭远，下饮垂猱倢。何处问兴公，风吹赤棠叶。
剡原九曲九首·其一
作者：高启
朝代：明

欲知溪流长，百转来越峤。舟行安能极，岚路入斜照。清景不足娱，昔人岂辞诏。石砚久谁磨，空林闭遗庙。
剡原九曲九首·其七
作者：高启
朝代：明

清晖泛悠悠，东与班溪合。菱叶间荷花，风来秋飒飒。久行愁寂寞，忽有人烟杂。我欲发棹讴，渔郎肯相答。
剡原九曲九首·其三
作者：高启
朝代：明

山折水暂旋，山开水仍往。东陂汇初成，秋色弥然广。碧萝花茸茸，月映石壁上。何时试沿洄，一理烟中舫。
剡原九曲九首·其二
作者：高启
朝代：明
体裁：古风

殿中初未仕，高节振衰谢。读书在兹丘，萧然竹间舍。王来有深言，留宿山水夜。谁云南阳翁，独枉将军驾。
剡原九曲九首·其五
作者：高启
朝代：明
体裁：古风

石洞篝火入，石室敷床居。白云开层巅，上有丹霞书。神仙不远人，但使粗秽除。何必瀛洲外，茫茫问飙车。
剡原九曲九首·其八
作者：高启
朝代：明

俗驾不可到，有地岙中小。回回别涧通，宛宛连岗绕。人家陵谷暗，不见旭光晓。东作起炊藜，惟应候啼鸟。
剡原九曲九首·其六
作者：高启
朝代：明

危梁渡清濑，逶迤入前渚。犬鸣树蒙茏，烟景暗虚聚。雨中耕叟歌，月下归人语。欲寻仙尉踪，凄凉一茅宇。
剡原九曲九首·其四
作者：高启
朝代：明
体裁：古风

密筱覆埼岸，石穴黝而深。居人负薪归，驻听风水音。回看莲花峰，霭霭生夕阴。不有僧钟来，高路谁能寻。
剡原九曲（九首）
作者：高启
朝代：明

俗驾不可到，有地岙中小。
回回别涧通，宛宛连岗绕。
人家陵谷暗，不见旭光晓。
东作起炊藜，惟应候啼鸟。¤
剡原九曲（九首）
作者：高启
朝代：明

入江水稍决，霜降未可涉。颇闻往来人，出门即舟楫。前飞惊鹭远，下饮垂猱倢。何处问兴公，风吹赤棠叶。
剡原九曲（九首）
作者：高启
朝代：明

密筿覆碕岸，石穴黝而深。
居人负薪归，驻听风水音。
回看莲花峰，霭霭生夕阴。
不有僧钟来，高路谁能寻。¤
剡原九曲（九首）
作者：高启
朝代：明

山折水暂旋，山开水仍往。东陂汇初成，秋色弥然广。碧萝花茸茸，月映石壁上。何时试沿洄，一理烟中舫。¤
北山观猿
作者：高启
朝代：明
体裁：古风

黑衣公子何袅娜，飞挂枯梢不愁堕。几回呼下白云间，抛赐曾尝内园果。家乡何处是巴西，回首烟萝望欲迷。料得孤舟江上客，月明少听一声啼。
北郭秋夜喜徐卿远来兼送南游
作者：高启
朝代：明
体裁：古风

东海徐君我同里，日共周旋接冠履。斯人自是真可人，不见心忧见之喜。岂容远别关山岳，两岁仅收书一纸。颇闻微禄不自养，雾雨南方疫时起。谁能忽送千里来，应有飞鸿渡江水。虫声今夜空馆凉，秉烛相看疑梦里。琼枝何以失旧色，客路风尘亦劳矣。我今不解出门行，病眼流眵肉生髀。与夺得丧未足较，惟有一贫聊复尔。暂来即去何使然，抚琴东西觅知已。当时结交岂不多，下车相揖今无几。愿君穷达存此心，勿使千年笑馀耳。
十二月十七日夜偶成
作者：高启
朝代：明
体裁：七言绝句

一床诗思绕梅花，月堕西窗欲起鸦。可是年来无远志，梦魂中夜不离家。
十宫词 其一 吴宫
作者：高启
朝代：明
体裁：七言绝句

芙蓉水殿屧廊东，白苧秋来不耐风。教得君王长夜醉，月明歌舞在舟中。
十宫词 其八 陈宫
作者：高启
朝代：明
体裁：七言绝句

春风台阁绣参差，狎客争陈璧月词。几度醉浓娇不起，景阳楼上晓钟时。
十宫词 其六 晋宫
作者：高启
朝代：明
体裁：七言绝句

尽日南风永巷开，羊车去后玉阶苔。谁知天上无尘地，亦有城南小吏来。
十宫词 其十 唐宫
作者：高启
朝代：明
体裁：七言绝句

玉笛声残禁漏长，云屏月帐醉焚香。五王宴罢皆归院，大被空閒一夜凉。
十宫词·吴宫
作者：高启
朝代：明

芙蓉水殿屟廊东，白苎秋来不耐风。教得君王长夜醉，月明歌舞在舟中。雨去云来十二峰，渚宫楼阁暮重重。细腰无限空相妒，不觉瑶姬梦里逢。宫闭骊山静管弦，翠华巡狩去经年。掖庭无用恩难报，愿上蓬莱采药船。酒醒金屋曙河流，愿赐铜盘一滴秋。他日君王作仙去，瑶池犹幸得同游。翡翠明珠入贡频，承恩长占邺宫春。至尊莫信陈王赋，那得人间有洛神。尽日南风永巷开，羊车去后玉阶苔。谁知天上无人地，亦有城南小史来。帖地黄金衬袜罗，苑中市罢合笙歌。有人解诵《西京赋》，添得楼台火后多。春风叁阁绣参差，狎客争陈璧月词。几度醉浓娇不起，景阳楼上晓钟时。五斛青螺一日销，迷楼深贮万妖娆。众中谁解留车驾，风浪如山莫渡辽。玉笛声残禁夜长，云屏月帐醉焚香。五王宴罢皆归□，大被空闲一夜凉。
千人石
作者：高启
朝代：明
体裁：五言绝句

池上盘陀石，千人列坐曾。如今趺夜月，唯有一山僧。
午日有怀彦正幼文
作者：高启
朝代：明
体裁：古风

去年归乡过重午，柳雨莎风满南浦。白莲阁上与君吟，遥忆徐君隔淮楚。今年风雨又端阳，却在秦淮忆故乡。徐君已归若相见，应言前事一凄凉。客愁欲断翻长笑，人事推迁古难料。明年未省又何之，一杯且听江南调。
华山畿
作者：高启
朝代：明
体裁：乐府曲辞

华山畿，牛车止。不同生，可同死。棺开棺开，与郎去来。
卖花词
作者：高启
朝代：明
体裁：古风

绿盆小树枝枝好，花比人家别开早。陌头担得春风行，美人出帘闻叫声。移去莫愁花不活，卖与还传种花诀。余香满路日暮归，犹有蜂蝶相随飞。买花朱门几回改，不如担上花长在。
南园
作者：高启
朝代：明

君不见平乐馆，古城何处寒云满。君不见奉诚园，荒台无踪秋草繁。白日沉山水归海，寒暑频催陵谷改。皇天大运有推移，富贵于人岂长在。请看当年广陵王，双旌六纛何辉光。幸逢中国久多故，一家割据夸雄强。园中欢游恐迟暮，美人能歌客能赋。车马春风日日来，杨花吹满城南路。叠石为山，引泉为池，辟疆旧园何足奇。经营三十年，欲令子孙永保之。不知回首今几时，繁华扫地无复遗。门掩愁鸱啸风雨，种菜老翁来作主。空余怪石卧池边，欲问兴亡不能语。春已去，人不来。一树两树桃花开，射堂鞠圃俱青苔。何须雍门琴，但令对此便可哀。人生不饮胡为哉？人生不饮胡为哉？
南山有鸟
作者：高启
朝代：明
体裁：乐府曲辞

南山有鸟北山罗，两地一失惊风波。哀鸣独宿心靡他，竟抱幽恨归山阿。不及山上松，缠绵同女萝。君归来，听妾歌，相思感君情意多。赠君明珠泪滂沱，死生茫茫终奈何。
南峰寺
作者：高启
朝代：明
体裁：古风

樵归众山昏，天峰尚馀景。欲投石门宿，更度西南岭。远闻云间钟，萝径入寺永。悬灯照静室，一礼支公影。鸟鸣涧壑空，泉响窗户冷。对此问山僧，何如沃州境。
南州野人为吴邑曾令赋
作者：高启
朝代：明
体裁：古风

南州沃壤非泥涂，清泉流渠岁不枯。若人抱耒蕲水上，始志自比躬耕徒。幸逢尧舜可在野，起绾墨绶来东吴。一鞭不驱雨后犊，两舄已化空中凫。郭西春朝布谷语，柔桑绿云连太湖。下车殷勤问父老，劝耕为汝犁先扶。我本野人偶叨禄，向汝未忍施鞭蒲。五风十雨和气应，勿遣寸土生蒿芜。太平村落鸡犬静，社饮自足欢妻孥。但当相率了官务，莫劳县吏来催租。民言此令善教我，斗酒相寿歌呜呜。共问野人竟谁是，堂中鸣琴贤大夫。
南溪晚归
作者：高启
朝代：明

流水出云根，遥通古寺门。山深僧少俗，人静市如村。马渡知长浅，鱼行见不浑。多情溪上月，归路照黄昏。
卞将军墓
作者：高启
朝代：明
体裁：古风

代马饮洛川，皇舆寓江左。宰辅失良图，国门屡兴祸。恶木不可植，猛兽终难驯。冠军历阳来，白日飞黄尘。兵叩西陵关，火焚大桁口。虎旅方败奔，六宫竟谁守。卞公仗戎钺，勇气超常伦。立朝素正色，临难仍捐身。落日百战馀，裹创领残卒。父子誓除凶，一朝共沦殁。当年尚浮虚，风俗变缙绅。谁知效节者，不在清谈人。石头义旗来，天狼夜流血。册赠极哀荣，千秋表忠烈。六朝卿相冢，无数青山根。至今行人过，但拜将军坟。马鬣封未平，龙泉气犹发。惆怅望松楸，一杯奠寒月。
卧东馆简诸友生
作者：高启
朝代：明
体裁：古风

抱疾卧东城，文墨成久荒。翔鸿乍流响，时菊忽殒芳。繁阴尽不舒，何殊怀积伤。良俦秉高谊，寡昧岂见忘。车马限泥潦，无由接华觞。平居欢固难，况乃时非康。何以度兹运，相勖蹈其常。
卧病夜闻邻儿读书
作者：高启
朝代：明
体裁：七言绝句

月淡梧桐雨后天，伊吾声在北窗前。谁知邻馆无儿客，病里听来转不眠。
友竹轩
作者：高启
朝代：明
体裁：古风

世人务结托，车马纷交驰。言笑虽强欢，衷怀讵相知。中林有君子，淡然夙与期。虚心两无阻，荣悴焉可移。朝寻披烟径，暮对褰风帷。非此君为偶，谁共岁宴时。
双桐生空井
作者：高启
朝代：明
体裁：乐府曲辞

交生碧玉树，并覆黄金井。根通夕润深，叶带朝光冷。应有感秋人，时来鉴愁影。
古别离
作者：高启
朝代：明
体裁：乐府曲辞

他人岂不别，所别谅有由。嗟君今何营，轻薄好远游。遥遥京洛车，汎汎江汉舟。君身非贾胡，所至自辄留。徽音已冥邈，思怀尚绸缪。露滋红兰春，霜变绿桂秋。此时望归来，含情上高楼。川途本无限，君去焉得休。愿令中断阻，化彼山与丘。
古词
作者：高启
朝代：明

妾刀不断机，郎行当早归。还将机中锦，作郎身上衣。
古酒城
作者：高启
朝代：明
体裁：七言绝句

酒城应与酒泉通，长夜君王在醉中。兵入馆娃犹未醒，越人宜赏骧夫功。
召修元史将赴京师别内
作者：高启
朝代：明
体裁：古风

承诏趣严驾，晨当赴京师。佳徵岂不荣，独念与子辞。子自归我家，贫贱久共之。闺门蔼情欢，宠德不以姿。天寒室仍罄，何忍远去兹。王明待紬文，不暇顾我私。悤悤愧子勤，为我烹伏雌。携幼送我泣，问我旋轸时。行路亦已遥，浮云蔽川坻。宴安圣所戒，胡为守蓬茨。我志愿禆国，有遂幸在斯。加餐待后晤，勿作悄悄思。
叹墙下草
作者：高启
朝代：明
体裁：五言绝句

青青墙下草，经霜未枯槁。虽是见春迟，还免逢秋早。
叹庭树
作者：高启
朝代：明

偶移弱质傍庭皋，风露离离已便高。翻笑园中栽树者，十年犹未出蓬蒿。
吁嗟篇
作者：高启
朝代：明
体裁：乐府曲辞

恻恻抱深隐，靡靡踰崇丘。凛凛岁欲徂，役役车未休。不辞车未休，但伤岁莫留。穷阴蔽九野，徒旅同时忧。豺虎当路啼，猿猱出林游。我饥雪作粮，我寒又无裘。徒思阳春日，谁返羲和辀。天时自有常，泪下还复收。
吊七姬冢
作者：高启
朝代：明
体裁：七言律诗

叠玉连珠弃草根，仙游应逐坠楼魂。孤坟掩夜香初冷，几帐留春被尚温。佳丽总伤身薄命，艰危未负主多恩。争妍无复呈歌舞，寂寂苍苔锁院门。
吊伍子胥
作者：高启
朝代：明
体裁：七言律诗

地老天荒伯业空，曾于青史见遗功。鞭尸楚墓生前孝，抉目吴门死后忠。魂压怒涛翻白浪，剑埋冤血起腥风。我来无限伤心事，尽在越山烟雨中。
吊伍子胥辞
作者：高启
朝代：明
体裁：骚

览勾吴之故墟兮，灌莽郁其茏葱。馆娃废而为沼兮，岿伍胥之遗宫。奚千祀而勿毁兮，繄若人之死忠。昔穷逋而渡江兮，奋孤迹于羁旅。既入郢而雪耻兮，又栖越而攘侮。使彼吴之强大兮，非夫子而孰为。何夫差之自喜兮，遽忽戒而荒娭。陈昌言之悃款兮，实不忍视国之阽危。众以子为叵信兮，肆谗辞之诋欺。夫岂不能全身远适以自庇兮，顾先王之旧德。卒待陨而何言兮，恨终不能悟君之嬖惑。载鸱夷兮浮游，魂茕茕兮在中流。江神念子兮哀愤，鼓洪涛于高秋。嗟君子之出辅兮，孰不愿为伊皋。使言从而志行兮，致雍熙之陶陶。何龃龉而多患兮，惟重华之不可以屡遭。鄂侯诤而就醢兮，龙逢谏而见屠。盖自古而有之兮，匪夫子独罹乎此辜。身虽殁而义安兮，又舍是将焉适。彼循默而苟容兮，宁获免乎泚额。想子犹念夫故都兮，或乘云而来归。顾荆棘之多露兮，应揽涕而歔欷。余亦何为而感慨兮，惧直道之坠也。聊陈词而表烈兮，亦邦人之志也。
吊岳王墓
作者：高启
朝代：明

大树无枝向北风，十年遗恨泣英雄。班师诏已来三殿，射虏书犹说两宫。每忆上方谁请剑，空嗟高庙自藏弓。栖霞岭上今回首，不见诸陵白露中。
吊幽独君
作者：高启
朝代：明
体裁：古风

君本何代人，姓名复为谁。何年弃人间，长眠此山陲。荆榛郁蒙茏，孤坟上无碑。游魂久未化，哽咽还能诗。人殁乃归灭，忧乐岂复知。君何独烦冤，犹有亲爱思。一死众所同，已矣焉足悲。陈辞为相吊，此理君当推。
同徐山人贲过妙莲佛舍访王主簿
作者：高启
朝代：明
体裁：古风

逸人如高僧，傲吏同隐尉。閒房对清夏，共挹池荷气。烟帷栖鸽驯，风铎惊禽畏。明日雨还来，山樱当熟未。
同杜二进士晚登潘氏楼
作者：高启
朝代：明
体裁：古风

霭霭川树暝，夕阳忽然收。林间一钟来，陇上众耒休。维榜渔石边，寻我栖寓俦。本期散忧怀，携手登此楼。那知见远色，苍茫转成愁。幸兹有尊酌，虽晚为君留。
同杜徵士寅过南渚赴朱七丈招饮
作者：高启
朝代：明
体裁：古风

五月燕雏飞，丝成桑叶稀。相逢总羁旅，白苧未缝衣。扁舟喜同载，晚渡沧洲外。树失潮气昏，沙喧雨声大。将迷路却通，窈窕复蒙茏。果熟皆梅子，禽啼尽郭公。兵戈苦未息，莫叹犹为客。此去醉谁家，江边主人宅。
同谢国史游钟山逢铁冠先生
作者：高启
朝代：明
体裁：古风

日日城中望钟山，孤塔缥缈峰孱颜。山灵嘲我不一到，但命俗驾趋尘阛。圣恩今朝许休沐，得与谢客同跻攀。出郭未至景已好，松风一�连清湾。空林无人遇释子，知有曲径通禅关。举头见寺去尚远，钟磬响落浮云间。登高不知已几里，但怪力尽愁辛艰。众山杂沓总在下，如拥剑佩趋朝班。时当严冬雪始霁，古木寒瘦泉流悭。梁僧遗墓卧残碣，宋帝废墠埋深菅。六朝陈迹不可问，但见石老莓苔顽。豪华歇尽形胜在，劫火几度烧空殷。铁冠先生有道者，往往人见骑黄斑。相迎为指幽绝处，瀹茗留坐听潺湲。莫嫌痴客暮未返，日堕江水鸦飞还。欲营一游岂易得，长来不比山僧閒。
君子有所思行
作者：高启
朝代：明
体裁：乐府曲辞

骋望京辅地，金城千里馀。峨峨松柏陵，霭霭桑柘墟。明堂表青阳，飞观切紫虚。况有戚里第，高楼夹清渠。爱妾舞罗縠，嬖奴鸣佩琚。东园赐秘器，上林乘副车。玄运有恒旋，盛时无久居。勿嗤城南巷，寂寞扬雄庐。
君马黄
作者：高启
朝代：明
体裁：乐府曲辞

君马黄，我马玄。君马金匼匝，我马锦连乾。两马喜遇皆嘶鸣，何异主人相见情。长安大道可并辔，莫夸得意争先行。摇鞭共踏落花去，燕姬酒垆在何处？
听南康陈协律弹楚歌
作者：高启
朝代：明
体裁：古风

我闻楚客弹楚声，初弦一挥边马惊。呜咽哀音动寒月，正如歌发汉军营。营中一曲还渐理，想见彷徨帐中起。美人掩泣壮士悲，宝剑无光黯秋水。凄凉叠弄悄欲终，应怜归骑阻江东。盖世英雄竟如此，遗调空留感人耳。四座相逢今夜听，霜风忽来庭树零，无言有愁俱酒醒。
听教坊旧妓郭芳卿弟子陈氏歌（时至正己亥岁作）
作者：高启
朝代：明

文皇在御升平日，上苑宸游驾频出。仗中乐部五千人，能唱新声谁第一？燕国佳人号顺时，姿容歌舞总能奇。中官奉旨时宣唤，立马门前催画眉。建章宫里长生殿，芍药初开敕张宴。龙笙罢奏凤弦停，共听娇喉一莺啭。遏云妙响发朱唇，不让开元许永新。绣陛花惊飘艳雪，文梁风动委芳尘。翰林才子山东李，每进新词蒙上喜。当筵按罢谢天恩，捧赐缠头蜀都绮。晚出银台酒未销，侯家主第强相邀。宝钗珠袖尊前赏，占断春风夜复朝。回头乐事浮云改，瘗玉埋香今几载。世间遗谱竟谁传，弟子犹怜一人在。曾记《霓裳》学得成，朝元队里艺初呈。九天声落千人听，丹凤楼前月正明。狭邪贵客回车马，不信芳名在师下。风尘一旦禁城荒，谁是花前听歌者。从此飘零出教坊，远辞京国客殊方。闭门春尽无人问，白发青裙不理妆。相逢为把双蛾蹙，《水调》、《梁州》歌续续。江南年少未曾闻，元是当时供奉曲。朝使今年海上归，繁华休说乱来非。梨园散尽宫槐落，天子愁多内宴稀。始知欢乐生忧患，恨杀韩休老无谏。伤心不见昔人歌，汾水秋风有飞雁。此日西园把一卮，感时怀旧尽成悲。含情欲为秋娘赋，愧我才非杜牧之。
听秋轩
作者：高启
朝代：明
体裁：五言律诗

西涧秋声起，凉风助振号。数禽翻树里，万叶下亭皋。初讶来山雨，还疑捲浪涛。老僧方入定，终夜任萧骚。
吴下逢梁宾客子天爵复送还会稽
作者：高启
朝代：明
体裁：七言律诗

识君京国暂相从，别去堪怜此再逢。共把一杯官市酒，初闻半夜客船钟。吴洲雁落潮痕浅，越峤猿啼树影重。曾作尊翁旧僚属，临分离恨倍人浓。
吴中亲旧远寄新酒二首
作者：高启
朝代：明

双壶远寄碧香新，酒内情多易醉人。上国岂无千日酿，独怜此是故乡春。为念春来客思悲，欲教一醉对花枝。那知饮量新来减，不似江亭看妓时。
吴中亲旧远寄新酒二首·其一
作者：高启
朝代：明
体裁：七言绝句

双壶远寄碧香新，酒内情多易醉人。上国岂无千日酿，独怜此是故乡春。
吴中亲旧远寄新酒（二首）
作者：高启
朝代：明
体裁：七言绝句

为念春来客思悲，欲教一醉对花枝。那知饮量新来减，不似江亭看妓时。
吴中送顾生归海陵
作者：高启
朝代：明
体裁：五言律诗

凉风初变柳，归兴片帆孤。家向三秋到，田经几岁芜。旧音犹带楚，新梦未离吴。明日江南北，相思有雁无。
吴中送顾生归海陵
作者：高启
朝代：明

凉风初变柳，归兴片帆孤。家向三秋到，田经几岁芜。旧音犹带楚，新梦未离吴。明日江南北，相思有雁无？
吴中逢王才南归
作者：高启
朝代：明

江南草长蝴蝶飞，白马新自燕山归。燕山归，不堪说，易水寒风蓟门雪。朝邸空随使者裾，禁阍不受书生谒。一杯劝君歌莫哀，归时应过黄金台。不见荒基秋来土花紫，伯图已歇昭王死，千载无人延国士。
吴仲圭枯木竹石
作者：高启
朝代：明

丛筱倚乔柯，秋阴雨尚多。风霜莫摇落，留荫石边莎。
吴仲圭枯木竹石
作者：高启
朝代：明

丛筿倚乔柯，秋阴雨尚多。风霜莫摇落，留荫石边莎。
吴僧日章讲师赴召修蒋山普度佛事既罢东归送别二首
作者：高启
朝代：明

万人拥坐听潮音，宝刹曾迂玉驾临。佛法晓敷三藏秘，帝恩春及九原深。钟山坐处花频雨，练浦归时树欲阴。拟问楞伽嗟已别，楚江飞锡暮沉沉。故乡未解识清容，却在金陵阙下逢。中禁曾分斋钵饭，上方时叩讲筵钟。一帆细雨迢迢浦，半塔斜阳霭霭峰。相送师归忽多感，飞云亦恋旧依松。
吴僧日章讲师赴召修蒋山普度佛事既罢东归送别二首·其一
作者：高启
朝代：明
体裁：七言律诗

万人拥坐听潮音，宝刹曾迂玉驾临。佛法晓敷三藏秘，帝恩春及九原深。钟山坐处花频雨，练浦归时树欲阴。拟问楞伽嗟已别，楚江飞锡暮沉沉。
吴僧日章讲师赴召修蒋山普度佛事既罢东归送别二首·其二
作者：高启
朝代：明
体裁：七言律诗

故乡未解识清容，却在金陵阙下逢。中禁曾分斋钵饭，上方时叩讲筵钟。一帆细雨迢迢浦，半塔斜阳霭霭峰。相送师归忽多感，飞云亦恋旧依松。
吴别驾宅闻老妓陈氏歌
作者：高启
朝代：明
体裁：七言绝句

白发相邀出后厅，莫辞为唱《雨霖铃》。如今人尽怜年少，谁肯同来特地听。
吴县庠训导徐君善医常起人疾求诗赠之
作者：高启
朝代：明
体裁：七言律诗

解榻高斋昼日迟，坐谈周孔杂轩岐。仙人方在应藏枕，博士经横每下帷。池上采芹风起处，阶前晒药雨收时。病痊不使人栽杏，只要新题满卷诗。
吴城感旧
作者：高启
朝代：明

城苑秋风蔓草深，豪华都向此消沉。赵陀空有称尊计，刘表初无弭乱心。半夜危楼俄纵火，十年高坞漫藏金。废兴一梦谁能问，回首青山落日阴。
吴城感旧
作者：高启
朝代：明
体裁：七言律诗

城苑秋风蔓草深，豪华都向此销沉。赵佗空有称尊计，刘表初无弭乱心。半夜危楼俄纵火，十年高坞漫藏金。废兴一梦谁能问，回首青山落日阴。
吴宫
作者：高启
朝代：明

芙蓉水殿屟廊东，白苎秋来不耐风。教得君王长夜醉，月明歌舞在舟中。
吴桓王墓
作者：高启
朝代：明
体裁：古风

朝出南郭门，高坟郁苍苍。借问葬者谁，乃是长沙王。黄肠岂不锢，盗发取所藏。金环出世间，封树无晖光。缅想衰炎际，当涂逞奸强。英雄失所据，虎视谁敢当。王初奋稚孤，英风凛飞霜。谈笑定江东，贤豪歘来翔。少假须臾年，足见伯道昌。胡为困仇奴，轻猎不自防。天意岂佑魏，遽使斯人亡。因观感往事，喟焉令人伤。
吴王井
作者：高启
朝代：明
体裁：七言绝句

曾闻鉴影照宫娃，玉手牵丝带露华。今日空山僧自汲，一瓶寒供佛前花。
吴王郊台
作者：高启
朝代：明
体裁：古风

周纲昔隳顿，礼乐由诸侯。吴子乏代德，居然祀圜丘。燔燎升紫坛，青纮映玄裘。灵明岂来歆，币玉空旅羞。国南见遗壝，萧条委山陬。云和罢九奏，草树鸣飕飂。从来跋扈徒，几人效其尤。鲁郊失礼始，圣笔书春秋。
吴越纪游 其一 始发南门晚行道中
作者：高启
朝代：明
体裁：古风

岁暮寒亦行，征人有常期。辞我家乡乐，适彼道路危。酒阑别宾亲，驱车出郊岐。我马力未痡，已越山与陂。回头望高城，落日云树滋。遭乱既少安，谋生复多饥。途逢往来人，孰不为此驱。远游亦吾志，去矣何劳悲。
吴越纪游 其七 夜抵江上候船至晓始行
作者：高启
朝代：明
体裁：古风

夜辞西陵馆，霜谷猿叫歇。津卒未具舟，天险不可越。渔商杂候渡，寒立沙上月。苍烟隐遥汀，益觉潮涨阔。开桡散惊凫，海色曙初发。昽昽前山来，稍稍后岭没。中流闻鼓角，隔岸见城阙。客路得奇观，临风闷俱豁。
吴越纪游 其三 早过萧山历白鹤柯亭诸邮
作者：高启
朝代：明
体裁：古风

客起何太早，村荒绝鸡鸣。况时江雨晦，不得见启明。凌兢度高关，山空县无城。隔林闻人呼，已有先我行。侧身避径滑，聚足防厓倾。衣寒复多风，��远水声。千峰雾中过，不识状与名。岚开见前邮，始觉历数程。越禽啼枫篁，冷日傍午晴。烟生沙墟寂，叶落涧寺清。登临亦可悦，但恨时非平。
吴越纪游 其九 宿汤氏江楼夜起观潮
作者：高启
朝代：明
体裁：古风

舟师夜惊呼，隔浦乱灯集。潮声若万骑，怒夺海门入。初来听犹远，忽过顾无及。震摇高山动，喷洒明月湿。霜风助翻江，蛟龙苦难蛰。应知阴阳气，来往此呼吸。登楼觉神壮，凭险方迥立。何处望灵旗，烟中去波急。
吴越纪游 其二 渡浙江宿西兴民家
作者：高启
朝代：明
体裁：古风

挂帆无天风，到岸日已夕。舍舟理轻装，欲问古镇驿。沨沨滩声回，莽莽山气积。仆夫夜畏虎，告我勿远适。望林投人家，炊黍旋敲石。寒眠多虚警，我体若畏席。谁云别家遥，数日已在客。今宵始惊叹，东西大江隔。
吴越纪游 其五 登蓬莱阁望云门秦望诸山
作者：高启
朝代：明
体裁：古风

旅思旷然释，置身苍林杪。群山为谁来，历历散清晓。奇姿脱雾雨，奋首争欲矫。气通海烟长，色带州郭小。曲疑藏啼猿，横恐截归鸟。流晖互荡激，下有湖壑绕。佳处未遍经，一览心颇了。秦皇遗迹泯，晋士流风杳。愿探金匮篇，振袂翔尘表。
吴越纪游 其八 登凤凰山寻故宫遗迹
作者：高启
朝代：明
体裁：古风

兹山势将飞，宫殿压其上。江潮正东来，朝夕似奔向。当时结搆意，欲敌汴都壮。我来百年后，紫气愁不王。乌啼壁门空，落叶满阴障。风悲度遗乐，树古罗严仗。行人悼降王，故老怨奸相。苍天何悠悠，未得问兴丧。世运今复衰，凄凉一回望。
吴越纪游 其六 闻长枪兵至出越城夜投龛山
作者：高启
朝代：明
体裁：古风

列藩遏戎乱，驻钺实此州。如何杀大将，王师自相雠。我来乱始定，城郭气尚愁。又闻有邻兵，仓卒岂敢留。促还出西门，天寒绝行辀。古戍暗雨雪，旌旗暮悠悠。野屋闭不守，泽田弃谁收。居人且奔逃，游子安得休。逶迤苍山去，泱漭玄云浮。人虎争夜行，风榛啸岩幽。我徒戒相亲，一失未易求。饥拾谷口栗，寒烧涧中槱。神迷路多迂，再宿达海陬。虽尝登顿劳，幸免迫辱忧。圣尼畏于匡，嗟我敢有尤。但惭去越早，不遂名山游。
吴越纪游 其十一 泊德清县前望金鹅玉麈二峰
作者：高启
朝代：明
体裁：古风

归远行不缓，颇失眺山水。独怜兹峰秀，欲去舟且舣。层峦回长溪，日落苍雾起。寒城动遥炊，晚渡罢孤市。岂唯地景幽，况乃民俗美。牛羊散树下，暧暧旧墟里。田腴收穫富，县静争讼止。畏途遇乐境，我意方一喜。啸歌逐渔翁，暂宿浦烟里。筱疏风翛翛，月偃波瀰瀰。旅颜在尘中，逢人固多耻。安得托此居，长年息行李。
吴越纪游 其十三 过硖石
作者：高启
朝代：明
体裁：古风

硖石颇奇壮，长河出连山。绝壁两岸开，行舟过其间。高处谁解登，阴藤袅难攀。旁垂雨痕古，仰露天光悭。不知真宰意，随地设险艰。一夫据蜀阁，二世凭秦关。赖此非要区，争夺得少閒。徘徊伫望久，日暮飞云还。
吴越纪游 其十二 舟次敢山阻风累日登近岸荒冈僧舍
作者：高启
朝代：明
体裁：古风

高岸鸣枯桑，湖阴北风厉。寒涛汹我前，几日不得济。孤舟恐漂荡，石根暮牢系。忧来厌閒卧，近寺聊独诣。雀饥残林空，人倦危磴细。年荒无居僧，树死石门闭。神伤却欲返，微霰洒征袂。穷冬已峥嵘，故国尚迢递。仰看浮云驰，东路阻归计。长叹复何言，吾生信多滞。
吴越纪游 其十五 登海昌城楼望海
作者：高启
朝代：明
体裁：古风

百川浩皆东，元气流不息。混茫自太古，于此见容德。积阴涨玄涛，万里失空色。鸿鹄去不穷，鱼龙变莫测。朝登兹楼望，动荡豁胸臆。始知沧溟大，外络九州域。日出水底宫，烟生岛中国。宽疑浸天烂，怒欲吹地昃。常时烈风兴，海若不受职。长堤此宵溃，频劳负薪塞。况今艰危际，民苦在垫溺。有地不可居，澒洞风尘黑。安得击水游，图南附鹏翼。
吴越纪游 其十四 谒双庙
作者：高启
朝代：明
体裁：古风

维昔天宝末，君王宠奸虏。雄边委强兵，遗患同养虎。叛闻遽西幸，骨肉弃榛莽。河北二十州，义士谁禦侮。两公起誓众，恸哭告玄祖。横身遏其冲，江淮保安土。孤城无全堞，百战霜月苦。力穷援不来，齧齿骂益怒。残兵日饥疲，秋风仆旗鼓。男儿不生降，一死冠今古。故乡有遗庙，俗祭巫屡舞。丹青网尘中，爽气犹可睹。嗟今属丧乱，戎马正旁午。临危肯捐躯，如公未多数。独立为悲伤，斜阳下寒楚。
吴越纪游 其四 次钱清江谒刘宠庙
作者：高启
朝代：明
体裁：古风

亭亭树间祠，落日小江口。停舟拜孤像，开慢苍鼠走。忆公治邦时，德感山谷叟。临行谢其馈，清风在兹久。我方东征急，不得奠杯酒。惆怅出烟扉，残村夜闻狗。
呵那瑰
作者：高启
朝代：明
体裁：五言绝句

牛羊草漫野，大帐天山下。十万控弦儿，闻箛齐上马。
和友人过采石
作者：高启
朝代：明
体裁：五言律诗

山暝断矶头，猿声两岸愁。柳间娼女酒，月下估人舟。擒虎嗟横渡，骑鲸忆醉游。停桡正怀古，风急苇花秋。
和周山人见寄寒夜客怀之作
作者：高启
朝代：明
体裁：五言律诗

乱世难为客，流年易作翁。百忧寻岁暮，孤梦怯山空。门掩云峰里，灯明雪竹中。无因乘夜访，相慰一尊同。
和娄秀才看梅
作者：高启
朝代：明
体裁：七言绝句

闻将瘦影伴吟身，水际黄昏竹外春。莫讶此翁偏赏恋，爱梅自古属幽人。
和张羽怀吴兴旧游之作效其体
作者：高启
朝代：明
体裁：古风

城贯绿川长，朱阁映飞梁。莺娇山唱度，莲艳水嬉张。花童搦翠管，桑妇挈银筐。箬溪酒脂碧，顾渚茗旗香。择胜事未厌，惊乱意俄伤。回看旧游地，秋草变凄凉。
和杨余诸君在谪中忆往年西园听歌
作者：高启
朝代：明

花落名园罢醉游，故人无复旧风流。吴乡莫叹无歌听，若使闻歌意更愁。
和杨余诸君在谪中忆往年西园听歌
作者：高启
朝代：明
体裁：七言绝句

花落名园罢醉游，故人无复旧风流。异乡莫叹无歌听，若使闻歌意更愁。
和杨礼曹刺客三咏 其一 椎
作者：高启
朝代：明
体裁：五言绝句

袖藏出屠市，一挥报公子。谁言上将雄，不异孤豚死。
和杨礼曹刺客三咏 其三 筑
作者：高启
朝代：明
体裁：五言绝句

王醉不知音，亭前杀声起。勿轻无目人，能为有心鬼。
和杨礼曹刺客三咏 其二 匕首
作者：高启
朝代：明
体裁：五言绝句

购自徐夫人，欲揕秦皇帝。铜柱火光飞，奇锋非不利。
和王校理夜坐
作者：高启
朝代：明
体裁：五言律诗

池暝花如雾，苍苍月照开。梁空双燕睡，帘暗一萤来。兵散谁家笛，人违此夜杯。如何对清景，愁思却相催。
和王耕云与愚庵倡和诗·其二
作者：高启
朝代：明
体裁：七言绝句

欲望城西礼白云，数峰苍翠晚嶙嶙。谁知邂逅东归客，亦是香山社里人。
和王耕云与愚庵倡和诗二首
作者：高启
朝代：明

灌花移石不辞勤，苔润流泉雨后新。一坞绿杨鸡犬静，老来欣作太平人。欲望城西礼白云，数峰苍翠晚粼粼。谁知邂逅东归客，亦是香山社里人。
和王耕云与愚庵倡和诗二首·其一
作者：高启
朝代：明
体裁：七言绝句

灌花移石不辞勤，苔润流泉雨后新。一坞绿杨鸡犬静，老来欣作太平人。
和王耕云与愚庵倡和诗二首·其二
作者：高启
朝代：明

欲望城西礼白云，数峰苍翠晚粼粼。谁知邂逅东归客，亦是香山社里人。
和衍上人观梅
作者：高启
朝代：明
体裁：古风

篮舆偶出青山郭，寒雨初晴冻云薄。梅花一路几千株，半发园林半村落。夜窗转曙鸡欲惊，寒谷回春蝶应觉。浩荡才迷醉客魂，婵娟更伴幽人乐。我来如蝶东西飞，不敢题诗惭笔阁。归来落月照书屋，重觅馀馨梦难托。高僧巳澄法眼观，也爱一枝供寂寞。便拖藜杖敲竹扉，遮莫人嗔宾客恶。风雨休嗟已乱飘，世间何物长如昨。
和逊庵寻旧偶不直效香奁体·其二
作者：高启
朝代：明
体裁：七言绝句

曾看梳头傍玉台，后堂春晓翠屏开。重寻未省双文去，只道羞郎不出来。
和陈左司夜泊桐江
作者：高启
朝代：明
体裁：五言绝句

月出钓台树，长滩秋更喧。浑如宿巫峡，唯少一声猿。
咏三良
作者：高启
朝代：明
体裁：古风

殉葬古所禁，秦国固戎风。穆公临弃朝，要此三臣从。三臣百夫良，不与亲昵同。一旦使俱毙，无人国将空。捐生岂不难，忠义感素衷。长恐先朝露，无由奉君终。遗命凛在耳，焉能惜微躬。但惧嗣主孤，谁当共成功。高坟荆棘间，玄云闭幽宫。壮魄同此归，冥冥路安通。国人痛莫赎，洒泪呼彼穹。伤哉黄鸟诗，流哀竟无穷。
咏夏冰
作者：高启
朝代：明
体裁：五言排律

寒收凝冻井，晚荐纳凉宫。抱洁存天质，销炎夺化工。气蒸金碗润，色映玉盘空。弱藻含犹在，纤尘隔未通。非山宁可倚，是水复当融。照夜何须月，惊秋讵待风。制屏应不稳，作佩定难攻。容貌清谁并，仙肌莹自同。宜涵筠簟素，愁逼桂炉红。愿解行人渴，分贻道路中。
咏夏冰
作者：高启
朝代：明

寒收疑冻井，晚荐纳凉宫。抱洁存天质，销炎夺化工。气蒸金碗润，色映玉盘空。弱藻含犹在，纤尘隔未通。非山宁可倚，是水复当融。照夜何须月，惊秋讵待风。制屏应不隐，作佩定难攻。客貌清谁并，仙肌莹自同。宜涵筠簟素，愁逼桂炉红。愿解行人暍，分贻道路中。
咏梅
作者：高启
朝代：明

琼姿只合在瑶台，谁向江南处处栽。雪满山中高士卧，月明林下美人来。寒依疏影萧萧竹，春掩残香漠漠苔。自去何郎无好咏，东风愁寂几回开？
咏梅九首
作者：高启
朝代：明

琼姿只合在瑶台，谁向江南处处栽？雪满山中高士卧，月明林下美人来。寒依疏影萧萧竹，春掩残香漠漠苔。自去何郎无好咏，东风愁寂几回开。缟袂相逢半是仙，平生水竹有深缘。将疏尚密微经雨，似暗还明远在烟。薄瞑山家松树下，嫩寒江店杏花前。秦人若解当时种，不引渔郎入洞天。翠羽惊飞别树头，冷香狼籍倩谁收。骑驴客醉风吹帽，放鹤人归雪满舟。淡月微云皆似梦，空山流水独成愁。几看孤影低徊处，只道花神夜出游。淡淡霜华湿粉痕，谁施绡帐护春温。诗随十里寻春路，愁在三更挂月村。飞去只忧云作伴，销来肯信玉为魂。一尊欲访罗浮客，落叶空山正掩门。云雾为屏雪作宫，尘埃无路可能通。春风未动枝先觉，夜月初来树欲空。翠袖佳人依竹下，白衣宰相在山中。寂寥此地君休怨，回首名园尽棘丛。梦断扬州阁掩尘，幽期犹自属诗人。立残孤影长过夜，看到余芳不是春。云暖空山裁玉遍，月寒深浦泣珠频。掀篷图里当时见，错爱横斜却未真。独开无那只依依，肯为愁多减玉辉？廉外钟来月初上，灯前角断忽霜飞。行人水驿春全早，啼鸟山塘晚半稀。愧我素衣今已化，相逢远自洛阳归。最爱寒多最得阳，仙游长在白云乡。春愁寂寞天应老，夜色朦胧月亦香。楚客不吟江路寂，吴王已醉苑台荒。枝头谁见花惊处？袅袅微风簌簌霜。断魂只有月明知，无限春愁在一枝。不共人言唯独笑，忽疑君到正相思。歌残别院烧灯夜，妆罢深宫览镜时。旧梦已随流水远，山窗聊复伴题诗。
咏梅次衍师韵·其一
作者：高启
朝代：明
体裁：七言律诗

水郭山村路半交，春晴依约见芳苞。吴妃舞竟珠钿委，汉女游归玉佩抛。愁乱雪来朝片片，梦惊风过夜梢梢。人间何处无开落，吹�何须怨老蛟。
咏梅次衍师韵·其三
作者：高启
朝代：明
体裁：七言律诗

海天寒彻玉人衣，密雨疏烟晚渐披。春后春前曾独看，江南江北每相思。猿啼古驿征帆宿，马立荒郊酒旆垂。拟折一枝供寂寞，东风无那欲残时。
咏梅次衍师韵·其二
作者：高启
朝代：明
体裁：七言律诗

压枝何处断人肠，欲问黄家第四娘。鸡早每惊烟际色，蝶迟那识雪中香。林昏有雾笼绡帐，江净无尘染素裳。此地一尊聊自慰，扬州回首月荒凉。
咏梅次衍师韵·其五
作者：高启
朝代：明
体裁：七言律诗

莫学新妆入汉宫，春风多处易枝空。遥情尚忆僧房里，忽见偏怜客路中。淡月微云应万树，荒山流水只孤丛。梦回一笑仙人远，碧海青天没断鸿。
咏梅次衍师韵·其四
作者：高启
朝代：明
体裁：七言律诗

招得清魂句自工，长洲春到雪波融。未逢人寄千山外，忽讶君来一夜中。纵隐荒榛犹的皪，若穿深竹更玲珑。酒空客去愁多处，蓛蓛繁霜袅袅风。
咏梦
作者：高启
朝代：明
体裁：五言排律

的的缘愁得，濛濛与醉和。轻随云浩荡，暗越岭嵯峨。夜店嗟偏短，春闺想最多。关山归识路，江渚去凌波。梁落中宵月，楼横欲曙河。隔帘休警鹊，近烛任飞蛾。游远宁烦载，穿深岂畏诃。寒惊瑶作障，暖恋锦成窝。蝴蝶谁家信，鸳鸯别浦歌。静嫌风动竹，闹怯雨鸣荷。寂历窗扃纸，低迟帐捲罗。知情唯枕共，送恨忽钟过。缟袂香犹在，朱弦字不磨。记来还彷佛，寻去已蹉跎。宿烬芬馀麝，残妆晕浅螺。忧欢情总幻，离合事皆讹。池上吟芳草，庭前觅旧柯。既因思是种，复念睡为魔。易断俄如此，难凭竟若何。阳台莫重问，千古笑巫娥。
咏梦
作者：高启
朝代：明

的的缘愁得，蒙蒙与醉和。轻随云浩荡，暗越岭嵯峨。夜店嗟偏短，春闺想最多。关山归识路，江渚去凌波。梁落中宵月，楼横欲曙河。隔帘休警鹊，近烛任飞蛾。游远宁烦载，穿深岂畏诃。寒惊瑶作障，暖恋锦成窝。蝴蝶谁家信，鸳鸯别浦歌。静嫌风动竹，闹怯雨鸣荷。寂历窗扃纸，低迟帐卷罗。知情唯枕共，送恨忽钟过。缟袂香犹在，朱弦字不磨。记来还仿佛，寻去已蹉跎。宿烬分余麝，残妆晕浅螺。忧欢情总幻，离合事皆讹。池上吟芳草，庭前觅旧柯。既因思是种，复念睡为魔。易断俄如此，难凭竟若何。阳台莫重问，千古笑巫娥。
咏残灯和杨孟载
作者：高启
朝代：明

凝寒结重晕，逼曙零孤朵。膏空逐漏水，焰在同炉火。恋影未成眠，更就余光坐。
咏残灯和杨孟载
作者：高启
朝代：明
体裁：古风

凝寒结重晕，逼曙零孤朵。膏空逐漏水，焰在同炉火。恋影未成眠，更就馀光坐。
咏水边桃花
作者：高启
朝代：明
体裁：五言绝句

一片欲随流，残妆照影愁。谁来唱桃叶，风雨送离舟。
咏苑中秦吉了
作者：高启
朝代：明
体裁：古风

不独能言异凡鸟，最爱佳名呼吉了。雕笼几度学鸡鸣，惊起烟花六宫晓。驾来别院未知迎，先听遥呼万岁声。愿把春风一杯酒，从今莫听上林莺。
咏荆轲
作者：高启
朝代：明
体裁：古风

劫盟非义举，书沫已可羞。燕丹一何愚，区区祖遗谋。千金养荆卿，誓将报强雠。奉图使入关，心知绝回辀。宾客尽白衣，相送易水头。酒酣涕难落，筑声和悲讴。猛气激苍旻，长虹为西流。行行造秦庭，陛戟卫甚周。临机失始图，利锋竟虚投。豪主一按剑，社稷倏已丘。先王礼乐生，破齐震诸侯。苟能得此贤，伯业犹可修。胡为任轻易，自趣亡灭忧。徒令后世人，叹惋馀千秋。
咏轩
作者：高启
朝代：明
体裁：古风

肃肃布华榻，冷冷罢朱弦。临楹一流睇，幽事忽满前。池草方依微，庭柯正葱芊。偶尔发孤咏，聊兹写中悁。景融理自得，讵辨媸与妍。犹惭至妙意，寂寞非言宣。
咏隐逸 其一 向长
作者：高启
朝代：明
体裁：古风

子平谢累辟，雅志在隐居。家贫或有馈，取足反其馀。读易深自悟，谓贱贵不如。敕言嫁娶毕，家事无关余。同好有禽生，肆意相与娱。茫茫五岳去，孰得回其车。
咏隐逸 其七 陈留老父
作者：高启
朝代：明
体裁：古风

汉衰党狱起，朝柄在刑馀。皇皇外黄令，去官返乡闾。班草逢故人，涕泣语路隅。邦危德无援，忠良恐遭诛。有叟过其旁，植杖为踟蹰。眷之叹且言，何悲二大夫。鸾凤不隐羽，安能免罝罦。欲问不肯顾，飘然迈长途。贤哉此老翁，嗟嗟乃谁欤。
咏隐逸 其三 王霸
作者：高启
朝代：明
体裁：古风

儒仲有清节，始一应徵命。造廷抗高辞，不肯臣万乘。归来自耕野，蓬藋掩门径。翩翩故人子，相过容服盛。一念儿曹羞，客去卧如病。赖有贤妇言，不失初守正。嘉遁遂终身，清辉两相映。
咏隐逸 其九 汉滨老父
作者：高启
朝代：明
体裁：古风

汉滨有老翁，初不语乡里。天子云梦游，盼望临沔水。居人悉纵观，翁独耕不已。郎官下道问，答言野人耳。借问世立君，岂将使为理。奈何从游佚，劳人奉诸已。尚忍令人观，吾实为子耻。忽如惊鸿鶱，孰能蹑其轨。名姓且莫知，超哉隐君子。
咏隐逸 其二 周党
作者：高启
朝代：明
体裁：古风

世祖初厌武，开观在东都。使者遍岩薮，旌帛召贤儒。伯况亦暂起，绡头诣尚书。引见伏自陈，始愿不敢渝。周兴有耻食，尧禅或羞污。士固有本志，圣主焉能拘。范生乃见毁，咄尔何其愚。
咏隐逸 其五 法真
作者：高启
朝代：明
体裁：古风

高卿关西儒，好学贱荣禄。闭门不交世，弟子相诵读。太守者何人，欲以吏见录。誓在南山南，胡肯劳案牍。连徵终不就，皦皦离垢俗。郭子有颂词，玄德久愈暴。
咏隐逸 其八 庞公
作者：高启
朝代：明
体裁：古风

南阳有龙凤，乘时各飞翻。鸿鹄独深栖，不肯居笼樊。皤皤陇上耕，远辱刺史轩。岂不念子孙，遗安乃名言。采药不复返，亭亭空鹿门。
咏隐逸 其六 韩休
作者：高启
朝代：明
体裁：古风

伯休始卖药，志将晦当时。如何不二名，乃为女子知。玄纁强见聘，使至焉得辞。凌晨自先发，不驾安车驰。亭长远迎候，未识徵君谁。修道夺其牛，解与不复疑。中途遂长遁，踪迹竟莫追。乃知超云骥，尘辔何由羁。
咏隐逸 其十 王绩
作者：高启
朝代：明
体裁：古风

无功始亦仕，季代遘乱屯。投劾乃径归，不作婴网鳞。结庐河渚北，喜与瘖士邻。相逢虽多言，不若无语真。种黍养凫雁，逍遥度秋春。乘牛过酒家，留连或经旬。嗜饮岂沉湎，醉乡可逃身。北门与乐署，暂屈诚此因。贤哉焦史妻，相馈不厌勤。酣歌自遗世，嵇阮其能伦。
咏隐逸 其十一 朱桃椎
作者：高启
朝代：明
体裁：古风

祭酒绝俗者，曳索复披裘。自匿林莽间，不入成都游。织屩易米茗，于人又何求。偲偲高长史，延见礼甚修。瞪视虽不言，默教意已周。欲使如曹参，无事治一州。忽去返山谷，避寝安可留。
咏隐逸 其十三 卢鸿
作者：高启
朝代：明
体裁：古风

颢然守泰一，高卧在幽壤。开元始求治，贤哲劳梦想。诏书赴岩扃，宸意勤挹仰。入京遽还山，敦得縻以鞅。天子遂其高，营室致安养。爵禄不可加，贪士应泚颡。
咏隐逸 其十二 武攸绪
作者：高启
朝代：明
体裁：古风

孽后移宝鼎，同姓咸析圭。独去谢亲宠，龙门事冥栖。澹泊如素尝，衣褐复茹藜。赐器不肯御，床头委尘泥。族人岂不华，回首已粉齑。苟荣祸必集，达识乃弗迷。蝉蜕众浊中，名与嵩高齐。
咏隐逸 其十五 陆龟蒙
作者：高启
朝代：明
体裁：古风

鲁望好任散，心与太古期。俗夫晨叩门，不肯一见之。下田与江通，终岁恒苦饥。薅刺不告劳，常师禹胼胝。酒酣发长歌，犹有愤乱悲。宁不念枯槁，行哉岂其时。
咏隐逸 其十六 张志和
作者：高启
朝代：明
体裁：古风

超超玄真子，游浪烟水中。敝舟以为家，来往无定踪。自言处太虚，四海长相从。奴婢两夫妇，耕织粗可供。天子不得见，丹青绘其容。渔歌复识闻，山水邈其重。
咏隐逸 其十四 秦系
作者：高启
朝代：明
体裁：古风

公绪避时乱，不驾戎府车。南安大松间，卜筑聊可居。穴石为巨砚，坐衍老氏书。刺史致羊酒，岁时造其庐。不拒亦不谢，偃息每自如。怀道诚可称，工诗乃其馀。
咏隐逸 其四 梁鸿
作者：高启
朝代：明
体裁：古风

伯鸾古贤人，乃在杵臼间。夫妇共守志，逃名入深山。凄凉五噫歌，东出过帝关。齐鲁复荆吴，长往遂不还。为佣岂无劳，顾已少外患。终葬烈士旁，高风邈谁攀。
咏雨酬张进士羽见寄
作者：高启
朝代：明
体裁：古风

珠碎复丝轻，飙回乍拂楹。望中来晓峡，愁里度秋城。莎湿蛩应冷，荷响鹭还惊。听弦知瑟润，卧簟觉帏清。一览停云句，离抱转难平。
咏雪禁体次徐文学韵
作者：高启
朝代：明
体裁：古风

边城雪埋深没簳，风旋馀花吹酒碗。几人遮虏渡冰河，直指弯弓不能满。我方高枕听萧瑟，却喜今年瘴全浣。寒添柳院觉春迟，明透竹窗惊夜短。未成豪饮围翠袖，且办清吟呵象管。铺庭拥路扫难开，三日不消知待伴。翻疑塞北云正冷，可信江南地先煖。愁封小窟僵蛰虫，惊折危柯殒巢卵。林中樵绝暮无烟，野外猎来晨有疃。赵女依稀舞态斜，郢人寂寞歌声断。此时自叹少清欢，月下闲门谁解款。山阴老客虽苦病，放旷犹能类中散。长须踏雪送诗筒，白战令严乌敢缓。开帘尚恨不同赏，醉看帽欹仍裼袒。秖期明日有晴暾，远访梅花须勿懒。
响屧廊
作者：高启
朝代：明
体裁：五言律诗

廊虚应屧鸣，响细识腰轻。谁道吴强国，唯消举足倾。苔间灭古迹，月下歇馀声。此夕人空听，山僧曳履行。
哭临川公
作者：高启
朝代：明

身用已时危，衰残况病欺。竟成黄犬叹，莫逐白鸥期。东阁图书散，西园草露垂。无因奠江上，应负十年知。
哭临川公
作者：高启
朝代：明
体裁：五言律诗

身用已时危，衰残况病欺。竟成黄犬叹，莫遂白鸥期。东阁图书散，西园草露垂。无因奠江上，应负十年知。
哭周记室
作者：高启
朝代：明

万里一羁臣，悲歌楚水春。漫期重会面，竟作永伤神。主祭唯孤侄，收诗有故人。独挥闻笛泪，斜日下西邻。
哭王隅
作者：高启
朝代：明
体裁：古风

车行一轮摧，鸟奋一翼伤。人生失辅友，谁当共提将。相逢岂无人，不获如子良。朝游群彦林，夕弃万鬼乡。春风吹南原，百草萋以长。呼君不归魂，割我欲断肠。岂不悟生灭，情至谅难忘。
唐宫
作者：高启
朝代：明

玉笛声残禁夜长，云屏月帐醉焚香。五王宴罢皆归□，大被空闲一夜凉。
唐昭宗赐钱武肃王铁券歌
作者：高启
朝代：明
体裁：古风

妖儿初下含元殿，天子仍居少阳院。诸藩从此拥连城，朝贡皆停事攻战。岐王已去梁王来，长安宫阙生蒿莱。天目山前异人出，金戈双举风烟开。罗平恶鸟啼初起，犀弩三千射潮水。归来父老拜旌旗，酾酒槌牛宴乡里。击裘骏马骄春风，锦袍玉带真英雄。诏书特赐誓终始，黄金缕字旌殊功。虎符龙节彤弓矢，后嗣犹令赦三死。尽言恩宠冠当时，天府丹书未逾此。摩娑旧物四百年，古色满面凝苍烟。天祐宰相署名在，寻文再读心茫然。古来保族须忠节，受此几人还覆灭。王家勋业至今传，不在区区一方铁。人生富贵知几时，泰山作砺徒相期。行人曾过表忠观，风雨断藓埋残碑。
喜了上人见过
作者：高启
朝代：明
体裁：五言律诗

几时西涧别，忽喜过家园。澹泊林间供，虚空世外言。豆花零晚架，瓜蔓络秋垣。莫厌频相过，衡门久息喧。
喜从兄远归
作者：高启
朝代：明
体裁：五言绝句

闻汝归舟到，相迎只恐迟。方当见时喜，还忆别时悲。
喜吕山人见过江馆
作者：高启
朝代：明

非君怜夙契，谁肯顾柴门。日短清江路，风高大树村。交呈新著稿，同发旧藏尊。莫便寻归棹，心怀未尽论。
喜宋山人见过
作者：高启
朝代：明
体裁：七言律诗

携琴远趁渡江船，烦觅幽踪浦树边。别久忽看梅又发，话长应让雁先眠。一冬多煖天无雪，半夜初寒月有烟。回首旧游君莫念，归来好共种吴田。
喜家人至京
作者：高启
朝代：明
体裁：古风

家人远来如我归，骨肉已是乡园非。妻羸女病想行苦，尘土覆面风吹衣。装车日暮解牛轭，呼烛买酒敲邻扉。客怀乍见不得语，一室相对情依依。忆昨初蒙使者徵，远别田舍来京畿。小臣微贱等虮虱，召对上殿瞻天威。诏从太史校金匮，每旦珥笔趋彤闱。春游禁苑侍鹤驾，冬祀泰畤随龙旂。有时青坊坐陪讲，宫壸满赐沾恩辉。草茅被宠已踰分，不才宁免诮与讥。海鸟那知享钟鼓，野马终惧遭笼鞿。江湖浩荡故山远，归梦每逐鸿南飞。常时出院就空馆，僮仆愁对语者稀。知君在舍亦岑寂，岁暮雨雪吟蛜蝛。今宵得见信可乐，如获美馔饱我饥。但忧兄姊尚远隔，言笑未了仍歔欷。何当乞还弃手版，重理吴榜寻渔矶。门前亲种一顷稻，婢供井臼妻鸣机。秋来租税送县毕，村酒可醉鸡豚肥。谁言此愿未易遂，圣泽甚沛宁终违。
喜幼文北归
作者：高启
朝代：明

风尘万里损光辉，旧面相逢却讶非。在路定留经处咏，还家犹着去时衣。久留远土虫蛇杂，忽解高罗燕鹄飞。尚念梁园三二客，与君同去不同归。
喜幼文北归
作者：高启
朝代：明
体裁：七言律诗

风尘万里损光辉，旧面相逢却讶非。在路定留经处咏，还家犹著去时衣。久留远土虫蛇杂，忽解高罗雁鹄飞。尚念梁园三二客，与君同去不同归。
喜张太常谒告归途见访雨中留宿话旧
作者：高启
朝代：明
体裁：七言律诗

长嗟远别望京城，忽喜相逢驻驿程。问舍求田惭我鄙，还家上冢羡君荣。寒厅联句围炉坐，晚陌趋朝并辔行。旧事重谈真若梦，江湖夜雨一明灯。
喜徐山人与浩师见过
作者：高启
朝代：明
体裁：七言律诗

远烦支许问栖迟，正是山家橘熟时。为吏得閒非是隐，学禅有解只能诗。潮声惊客江三里，秋色留人菊一枝。莫怪相逢情倍喜，碧云红树久相思。
喜杨荥阳赴召至京过宿寓馆
作者：高启
朝代：明
体裁：五言排律

忽作天涯会，浑销岁暮哀。高城三鼓动，虚馆一尊开。邻马嘶空枥，江鸿过废台。饮馀寒色退，谈绝雨声来。涉患功名倦，忘归故旧猜。阙前新应召，须让子云才。
喜逢贺叔庸送还钱塘
作者：高启
朝代：明
体裁：七言律诗

暂来还去独翩翩，贺监清狂已欲仙。三日小楼延解榻，几人还浦送回船。雁呼旧侣投云外，梅试初花在雪前。归去西湖柳边宅，定娱鹤发庆新年。
喜闻王师下蜀
作者：高启
朝代：明
体裁：七言律诗

蜀国兵销太白低，将军新拜汉征西。浮桥已毁通江鹢，进鼓初鸣突水犀。不假五丁开道远，俄看万甲积山齐。从今险阻无人恃，夷贡南来尽五溪。
四月朔日休沐雨中
作者：高启
朝代：明
体裁：七言绝句

送春风雨苦潺潺，得告今朝免缀班。卧听鸠啼花落尽，此身如在故园閒。
四月朔日休沐雨中
作者：高启
朝代：明

送春风雨苦潺潺，得告今朝免缀班。卧听鸠啼花落尽，此身如在故园间。
四柏
作者：高启
朝代：明
体裁：古风

堂前四小柏，罗立二尺长。始栽附南墀，远移自东冈。春夏众草芳，翳没成久荒。低枝网虫县，暗叶蝼蚁藏。不沾夕露气，每隔朝阳光。我病废芟理，览之屡彷徨。玄冬戒严候，迅风激飞霜。芜秽忽自除，郁然露苍苍。恍若群枭散，鹓雏得翱翔。乃知受命正，虽弱自可强。循步赏劲色，抚攀挹微香。幸得依我居，勿令纵牛羊。他年培养成，凌云孰能量。后彫诚足贵，早厄庸何伤。
四皓图
作者：高启
朝代：明
体裁：七言绝句

高山深谷自悠哉，何事犹思太子来。拟向秋风歌一曲，紫芝黄鹄总堪哀。
回文
作者：高启
朝代：明

风帘一烛对残花，薄雾寒笼翠袖纱。空院别愁惊破梦，东栏井树夜啼鸦。
回文
作者：高启
朝代：明

风帘一烛对残花，薄雾寒笼翠袖纱。空院别愁惊破梦，东阑井树夜啼鸦。
因病不饮
作者：高启
朝代：明
体裁：古风

我昔无所求，但愁酒杯空。引满先四座，醉豪压春风。年来病稍侵，积忧复相攻。举觞不能吞，若有物梗胸。岁晏风雨多，拥炉坐窗中。酒徒散去尽，欢呼与谁同。三杯即颓然，憔颜映灯红。后老当奈何，即今已如翁。斯味禹所恶，摄生笑无功。从此便可止，赋诗继陶公。
团扇郎
作者：高启
朝代：明
体裁：乐府曲辞

团扇团且洁，人言似明月。明月岂得如，长圆不曾阙。
园中
作者：高启
朝代：明

席暖林中憩，衣凉水上归。腐瓜虫食遍，空树鹤巢稀。邂逅幽寻得，参差薄愿违。喜无来往者，秋草没园扉。
园中
作者：高启
朝代：明
体裁：五言律诗

席煖林中憩，衣凉水上归。腐瓜虫食遍，空树鹤巢稀。邂逅寻幽得，参差薄愿违。喜无来往者，秋草没园扉。
园中梨花唯开一枝
作者：高启
朝代：明

栏外见春迟，朝来雪一枝。不知初发处，误道已残时。
园中梨花唯开一枝
作者：高启
朝代：明
体裁：五言绝句

阑外见春迟，朝来雪一枝。不知初发处，误道已残时。
围棋
作者：高启
朝代：明
体裁：五言律诗

偶与消閒客，围棋向竹林。声敲惊鹤梦，局罢转桐阴。对坐忘言久，相攻运意深。此间元有乐，何用橘中寻。
圆明佛舍访吕山人
作者：高启
朝代：明

怜君不出院，结夏与僧同。阴竹行廊远，香花掩殿空。饭分斋钵里，书寄藏函中。茶宴归来晚，西林一磬风。
圣寿节早朝
作者：高启
朝代：明

天启圣图昌，流虹叶梦祥。飞龙起江左，战马放山阳。御柳乘阊阖，仙桃熟建章。远人陈贡篚，近侍浥炉香。金镜千秋录，瑶池万岁觞。小臣歌拜手，尧日正舒长。
圣寿节早朝
作者：高启
朝代：明
体裁：五言排律

天启圣图昌，流虹叶梦祥。飞龙起江左，战马放山阳。御柳垂阊阖，仙桃熟建章。远人陈贡篚，近侍浥炉香。金镜千秋录，瑶池万岁觞。小臣歌拜手，尧日正舒长。
垂虹桥
作者：高启
朝代：明
体裁：七言律诗

行人脚㡳响波涛，驱石神鞭是孰操。影落蛟龙朝窟暗，形垂螮蝀暮天高。烟中去忆鸱夷远，月下吟誇长史豪。几度凭栏赏秋色，鲈鱼新买系归舠。
城南谩兴·其一
作者：高启
朝代：明
体裁：七言绝句

春冷园林未到莺，初晴稍稍绽山樱。懒夫不负东风意，也起寻芳郭外行。
城南谩兴·其二
作者：高启
朝代：明
体裁：七言绝句

钱墅韩园处处池，尽多芳草少花枝。眼看新第皆芜没，何况将军出许时。
城虎词
作者：高启
朝代：明
体裁：乐府曲辞

候潮门开啼早鸦，有虎忽入居人家。母儿畏窜鸡犬伏，排篱突户谁能遮。狞风动树初哮吼，惊起东营捉生手。怒拔长戈试一舂，目光落地伥魂走。南山藜藿深冥冥，白日横行谁敢撄。何为离窟来城市，牙爪虽全不能恃。君不见壮士遭急缚，失路穷时亦如此。
城西客舍送周著作砥
作者：高启
朝代：明
体裁：五言律诗

客中寒食后，惆怅送君违。花隐归城旆，风吹渡水衣。夜窗炊黍散，春苑斗茶稀。谁念西斋雨，相思独掩扉。
塞下曲
作者：高启
朝代：明
体裁：古风

日落五原塞，萧条亭堠空。汉家讨狂虏，籍役满山东。去年出飞狐，今年出云中。得地不足耕，杀人以为功。登高望衰草，感叹意何穷。
壮士行
作者：高启
朝代：明
体裁：乐府曲辞

无险非高山，无勇非壮士。半夜杀风来，剑寒灯欲死。
壶中插绯碧桃花既而碧桃先落
作者：高启
朝代：明
体裁：五言绝句

白嫩倚红娇，朝看讶独飘。应缘霞气暖，烘得雪先销。
夏夜
作者：高启
朝代：明
体裁：七言律诗

银河欲转漏声稀，坐咏閒斋夜掩扉。鹊影频翻窗竹起，萤光每拂径莎飞。风生渐抖齐纨扇，露下犹沾楚葛衣。自据胡床相待月，为怜池上夜凉微。
夏夜宿西园酒醒闻雨二首
作者：高启
朝代：明

飞虫绕烛梦回迟，荷叶齐鸣雨一池。不为素纨犹在手，定疑秋夜乍寒时。人睡萧萧院落空，未秋愁已怯梧桐。夜长犹幸西轩雨，一半听时在醉中。
夏夜宿西园酒醒闻雨（二首）
作者：高启
朝代：明
体裁：七言绝句

人睡萧萧院落空，未秋愁已怯梧桐。夜长犹幸西轩雨，一半听时在醉中。
夏夜宿西园酒醒闻雨（二首）
作者：高启
朝代：明
体裁：七言绝句

飞虫绕烛梦回迟，荷叶齐鸣雨一池。不为素纨犹在手，定疑秋夜乍寒时。
夏夜起行西园
作者：高启
朝代：明
体裁：古风

夜热不能寐，起步中庭前。举头望高旻，离离众星躔。欲推理乱象，天道幽且玄。长歌来凉飙，惊乌北林颠。此时层城闭，悄悄万室眠。谁复相与娱，淡月孤光悬。
夏日与高廉游无量佛院还憩王隐君池上
作者：高启
朝代：明
体裁：古风

久卧困炎燠，烦抱思一浣。霁雨留暂凉，言出欣子伴。悠悠去景得，稍稍来迹断。已寻名僧庐，复谒高士馆。蒲荷共含风，池上新叶满。步阴觉衣轻，汲冷嫌绠短。幸无尘中役，乐此林下款。鸣蜩嘒斜阳，归驾犹可缓。
夏景园庐
作者：高启
朝代：明
体裁：五言律诗

门掩一斋空，幽怀独坐中。本同趋府客，偶似灌园翁。鱼闯萍溪雨，蝉嘶柳巷风。未须论夙志，聊复去樊笼。